**Javni razpis za sofinanciranje**

**vzpostavitve in delovanja**

**kompetenčnEGA centrA za razvoj kadrov**

**V LESNI INDUSTRIJI**

**ZA OBDOBJE 2016-2017**

**RAZPISNA DOKUMENTACIJA**

**(Navodila za prijavo)**

|  |  |  |
| --- | --- | --- |
| **Objava** | **Zadeva (oz. navedba morebitnega popravka)** | **Stran** |
|  |  |  |

Datum: 1.7.2016

[1. Kartica projekta 3](#_Toc454867160)

[2. Utemeljitev programa 3](#_Toc454867161)

[3. Naziv in sedež organa, ki dodeljuje sredstva 5](#_Toc454867162)

[4. Naročnik javnega razpisa 5](#_Toc454867163)

[5. Pravne podlage 5](#_Toc454867164)

[6. Namen in cilji javnega razpisa 5](#_Toc454867165)

[7. Predmet javnega razpisa 6](#_Toc454867166)

[8. Kazalniki 6](#_Toc454867167)

[9. Financiranje 7](#_Toc454867168)

[10. Pomoč po pravilu »de minimis« 7](#_Toc454867169)

[11. Pogoji za kandidiranje na javnem razpisu 8](#_Toc454867170)

[12. Upravičeni stroški 10](#_Toc454867171)

[13. Natančnejša obrazložitev stroškov 11](#_Toc454867172)

[a) Stroški plač in drugih povračil stroškov dela zaposlenih na projektu 11](#_Toc454867173)

[b) Posredni (operativni) stroški 11](#_Toc454867174)

[c) Stroški poti za zaposlene na projektu ter udeležbe na usposabljanjih: 12](#_Toc454867175)

[d) Usposabljanja in svetovanja 12](#_Toc454867176)

[14. Načrtovanje, napoved in poročanje o usposabljanjih in drugih aktivnosti 15](#_Toc454867177)

[15. Specifikacija dokazil upravičenih stroškov 15](#_Toc454867178)

[16. Merila za izbor vlog in način dodeljevanja sredstev 16](#_Toc454867179)

[17. Postopek izbora 20](#_Toc454867180)

[18. Način prijave 21](#_Toc454867181)

[19. Zahteve glede hranjenja dokumentacije o projektu 22](#_Toc454867182)

[20. Varovanje osebnih podatkov in poslovnih skrivnosti 23](#_Toc454867183)

[21. Dvojno financiranje 23](#_Toc454867184)

[22. Omejitve glede sprememb projekta 23](#_Toc454867185)

[23. Odpiranje vlog in obveščanje vlagateljev o rezultatih javnega razpisa 23](#_Toc454867186)

[24. Pravno sredstvo 24](#_Toc454867187)

[25. Informacije v zvezi z razpisno dokumentacijo 24](#_Toc454867188)

[PRIJAVNI OBRAZCI 26](#_Toc454867189)

[Obrazec št. 1: Prijavnica 26](#_Toc454867190)

[Obrazec št. 2: Finančni načrt 26](#_Toc454867191)

[Obrazec št. 3: Izjava partnerjev o izpolnjevanju razpisnih pogojev ter partnerstvu 26](#_Toc454867192)

[PRILOGE 27](#_Toc454867193)

[Priloga št. 1: Vzorec pogodbe o sofinanciranju projekta (v nadaljevanju: operacije) 27](#_Toc454867194)

[Priloga št. 2: Partnerski sporazum o sodelovanju (tipski osnutek sporazuma) 37](#_Toc454867195)

[Priloga št. 3: Označba vloge 46](#_Toc454867196)

# ****Kartica projekta****

|  |  |
| --- | --- |
| **Ime programa** | **Kompetenčni center za razvoj kadrov v lesarski industriji – KOCles 2.0 (2016-2017)** |
| Naročnik | Ministrstvo za gospodarski razvoj in tehnologijo |
| Izvajalec javnega razpisa | Javni sklad Republike Slovenije za razvoj kadrov in štipendije, Dunajska 22, 1000 Ljubljana (v nadaljevanju: sklad). |
| Cilj programa | Cilji so:   * vpeljati koncepte dizajn managementa in znamčenja v lesarsko predelovalno panogo, * razvijati s tem povezane kompetence zaposlenih, * okrepiti uspešnost delovanja slovenskih lesarskih podjetij, * ohranitev števila delovnih mest v lesarsko predelovalni panogi, * 1.000 vključitev zaposlenih v usposabljanja, * doseči vsaj 10 izboljšav poslovnih procesov. |
| Predmet programa | Sofinanciranje delovanja kompetenčnega centra za razvoj kadrov in vpeljavo novih poslovnih procesov v lesarski industriji ter aktivnosti sklada za učinkovito in uspešno podporo izvedbi KOCles 2.0. |
| Vrednost za celotno obdobje | 560.000,00 EUR |
| Predvidena izplačila v letu 2016 | 285.000,00 EUR |
| Upravičenci | Podjetja iz lesarske industrije, socialni partnerji (zbornice, združenja, grozdi ...), druga podjetja, ki delujejo v lesni verigi, izobraževalna in svetovalna podjetja in institucije, ... |
| Predvideno število upravičencev | En konzorcij z vsaj 10 partnerji |
| Vir sredstev | Proračun Republike Slovenije – Ministrstvo za gospodarski razvoj in tehnologijo - PP 160046 Spodbujanje lesne industrije |

# ****Utemeljitev programa****

**V Sloveniji več kot** 60 odstotkov države prekriva gozd (povprečje EU je 40%), imamo 71 drevesnih vrst ter bogato surovinsko zaledje: lesna zaloga na hektar znaša 300 m3, letno zraste novih 7m3/ha, posekamo ga 3m3/ha. Večino lesa izvozimo v obliki hlodovine, število zaposlenih v branži je v zadnjih desetletjih drastično upadlo, preostala večja podjetja lahko preštejemo na prste. Redka so podjetja in produkti, ki so prepoznani kot vodilni v svoji panogi ali tržni niši. Dodana vrednost na zaposlenega v panogi ostaja pod slovenskim povprečjem za gospodarstvo.

Industrijsko oblikovanje je v svetu vedno bolj prepoznano kot pomembna komponenta gospodarskega razvoja. Predstavlja pomembno gonilo inovacij - v najširšem smislu ga lahko razumemo kot most med kreativnostjo in inovacijami. Tako kot raziskave in razvoj (v nadaljevanju: R&R), tudi oblikovanje predstavlja način za usmerjanje kreativnosti v komercialne namene.

Načrtovanje in razvoj izdelkov in storitev ter njihovo trženje se v sodobnem poslovnem svetu bliskovito spreminja. Oblikovanje je tako pomemben vir inovacij in povečanja dodane vrednosti v tistih gospodarskih panogah, v katerih so investicije v R&R sicer nizke, kot npr. v pohištveni ali tekstilni industriji ter kot tako predstavlja pomembno orodje pri prestrukturiranju podjetij in tradicionalnih gospodarskih panog.

Doseganje višje dodane vrednosti zahteva kompetentne in motivirane zaposlene ter trajnostni model razvoja podjetja, ki poleg tehnoloških inovacij in investicij v fizično infrastrukturo vključuje tudi vlaganje v kadre in izboljšave procesov, proizvodov, storitev, komunikacije in odnosa s strankami ter naročniki. To je velik izziv ne samo za vodilne temveč prav za vse zaposlene.

S projektom, ki nadgrajuje dosežke Kompetenčnega centra za lesarsko industrijo – KOCles (2012-2015), bomo vpeljali koncepte dizajn managementa in znamčenja ter razvijali druge kompetence zaposlenih, ki lahko okrepijo uspešnost delovanja slovenskih lesarskih podjetij ter tako prispevajo h konkurenčnosti in ohranitvi delovnih mest v tej ključni slovenski gospodarski panogi. Predvideno je vsaj 1.000 vključitev v usposabljanja ter uvedenih vsaj 10 izboljšav poslovnih procesov v slovenska podjetja lesarske industrije.

S projektom želimo spodbuditi ambicioznost, zmagovalni in podjetniški duh v podjetjih lesarske panoge, usposobiti zaposlene ter spodbuditi uvajanje novih poslovnih praks za večjo konkurenčnost panoge. Obvezna bodo usposabljanja s področij:

* dizajn managementa in znamčenja,
* vodenja, uvajanja sprememb ter poslovnih izboljšav v podjetje,
* trženja, prodaje in komunikacije.

Obvezen nabor usposabljanj se lahko smiselno dopolni tudi z drugimi razvojno naravnanimi usposabljanji glede na ugotovljene potrebe partnerstva (npr. obvladovanje CNC in drugih tehnologij, komunikacija oz. pogajanje v tujih jezikih za ključne profile, ki komunicirajo z naročniki ali strankami v tujem jeziku ...) **Poseben poudarek bo namenjen vpeljavi poslovnih izboljšav v podjetja.**

Uvajanje vsebin oblikovanja (ter povezovanje s kreativnimi sektorji) podjetjem omogoča necenovno konkuriranje z diferenciacijo njihovih proizvodov ali storitev na podlagi njihove funkcije, estetike, trajnosti, zanesljivosti, ipd. Poleg tega uporaba oblikovanja podjetjem olajša izgradnjo prepoznavne podobe, trženje, gradi lojalnost blagovni znamki, optimizira produkcijski proces in tako zmanjšuje produkcijske stroške, itd. (DTI, 2005). Pri izgradnji prepoznavnosti podjetja in njegovih produktov ter njihovemu trženju igra zelo pomembno vlogo tudi grafično oblikovanje.

V Sloveniji nas na tem področju čaka še veliko dela, saj je raziskava Evropske komisije »Innobarometer 2015[[1]](#footnote-1)« na vzorcu 500-ih slovenskih podjetij pokazala, da so slovenska podjetja na repu EU, kar se tiče uporabe oblikovanja. Le 4% jih namreč oblikovanje strateško vključuje v svoje poslovne procese. Vloga kreativnih sektorjev je za gospodarstvo pomembna predvsem zato, ker so izredno odporni na gospodarsko krizo, predstavljajo pomemben vir zaposlitev mladih in omogočajo doseganje konkurenčne prednosti podjetij ter države.

Podjetja, ki se strateško povezujejo s kulturnimi in kreativnimi sektorji, so bolj ustvarjalna, dobičkonosna in več izvozijo. Tri četrtine našega BDP ustvarijo izvozno naravnana podjetja. Vključevanje ustvarjalnosti v poslovne procese podjetij je zato izjemen generator dodane vrednosti ter konkurenčnosti.

V kompetenčnem centru se bodo povezala podjetja lesarske industrije, izobraževalne ustanove na področju lesarstva ter podjetja, ki strokovno delujejo na področju dizajn managementa in znamčenja ter drugih vsebinskih področij projekta ter imajo ustrezna znanja in izkušnje, ki jih lahko prenesejo v lesarsko industrijo.

# ****Naziv in sedež organa, ki dodeljuje sredstva****

* Javni sklad Republike Slovenije za razvoj kadrov in štipendije, Dunajska cesta 22, 1000 Ljubljana (v nadaljevanju: sklad).

# Naročnik javnega razpisa

* Republika Slovenija, Ministrstvo za gospodarski razvoj in tehnologijo, Direktorat za lesarstvo, Kotnikova ulica 5, 1000 Ljubljana (v nadaljnjem besedilu: ministrstvo).

# ****Pravne podlage****

* Proračun Republike Slovenije za leto 2016 (DP2016) (Uradni list RS, št. [96/15](http://www.uradni-list.si/1/objava.jsp?urlid=2013102&stevilka=3719));
* Proračun Republike Slovenije za leto 2017 (DP2017) (Uradni list RS, št. [96/15](http://www.uradni-list.si/1/objava.jsp?urlid=2013102&stevilka=3719));
* Zakon o izvrševanju proračunov Republike Slovenije za leti 2016 in 2017 (Uradni list RS, št. [96/15](http://www.uradni-list.si/1/objava.jsp?sop=2015-01-3772));
* Zakon o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677) in [55/15](http://www.uradni-list.si/1/objava.jsp?sop=2015-01-2277) – ZFisP in [96/15](http://www.uradni-list.si/1/objava.jsp?sop=2015-01-3772) – ZIPRS1617);
* Zakon o izvrševanju proračunov Republike Slovenije za leti 2016 in 2017 (Uradni list RS, št. 96/15);
* Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 - ZIPRS1011 in 3/13);
* Uredba Komisije (EU) št. 1407/2013 (UL L 352/1, z dne 24. 12. 2013) z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis;
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11)
* Mnenje o skladnosti sheme de minimis pomoči "Program izvajanja finančnih spodbud MGRT-de minimis " (št. priglasitve: M001-2399245-2015/I), št.: 440-1/2015/32, z dne 9. 5. 2016;
* [Akt o preoblikovanju javne ustanove "Ad futura, znanstveno-izobraževalna fundacija Republike Slovenije, javni sklad" v Javni sklad Republike Slovenije za razvoj kadrov in štipendije](http://pisrs.si/Predpis.aspx?id=AKT_582&pogled=osnovni) (Uradni list RS, št. 51/09);
* Poslovni in finančni načrt 2016 Javnega sklada Republike Slovenije za razvoj kadrov in štipendije, ki ga je Vlada RS sprejela dne 19. 5. 2016, sklep Vlade RS št. 47602-9/2016/3;
* Pogodba št. 2130-R460001 o vzpostavitvi in delovanju kompetenčnega centra za razvoj kadrov na področju lesarstva za obdobje 2016 in 2017 z dne 22. 6. 2016.

Sklad bo vsa dejanja v postopku tega javnega razpisa (obravnavanje vlog, izdaja sklepov, sklepanje pogodb, izvajanje pogodb idr.) izvajal na podlagi in v skladu z zgoraj navedenimi pravnimi podlagami.

# ****Namen in cilji javnega razpisa****

Namen javnega razpisa je:

* doseganje višje usposobljenosti zaposlenih v podjetjih, ki delujejo na področju lesarstva;
* doseganje večje konkurenčnosti podjetij na področju lesarstva;
* podpirati izmenjavo znanja in dobrih praks med partnerji kompetenčnega centra.

Cilji javnega razpisa so:

* vzpostavitev enega kompetenčnega centra za razvoj kadrov v lesarstvu;
* 1.000 vključitev v programe usposabljanja;
* vsaj 10 izboljšav poslovnih procesov vključenih podjetij;
* večja dodana vrednost v vključenih podjetjih;[[2]](#footnote-2)
* pripraviti 1 program usposabljanja.

Ciljna skupina so podjetja v partnerstvih, ki delujejo na področju lesarstva, njihovi zaposleni ter osebe, vključene v izobraževanje s področja lesarstva ter podjetja, ki strokovno delujejo na področju dizajn managementa in znamčenja ter drugih vsebinskih področij projekta ter imajo ustrezna znanja in izkušnje, ki jih lahko prenesejo v lesarsko industrijo.

# ****Predmet javnega razpisa****

Predmet javnega razpisa je sofinanciranje vzpostavitve in delovanja kompetenčnega centra za razvoj kadrov v lesarstvu, ki bodo zviševala usposobljenost kadra, zaposlenega v panogi in konkurenčnost zaposlenih, podjetij in panoge.

Podprte bodo naslednje upravičene aktivnosti:

1. **vodenje projekta**;
2. **priprava načrta usposabljanj in uvajanja poslovnih izboljšav (programa dela)**, v katerem bodo definirani ključni cilji na ravni posameznega podjetja, po delovnih mestih ter poslovnih procesih v podjetjih partnerstva;
3. **priprava in izvedba usposabljanj zaposlenih** na podlagi načrta usposabljanja;
4. **uvajanje poslovnih izboljšav v poslovanju** v skladu s cilji projekta ter podjetij;
5. **aktivno sodelovanje partnerjev** na področju vodenja zaposlenih, razvoja kadrov, uvajanja dizajn managementa ter drugih ustreznih vsebin.

# ****Kazalniki****

Za učinkovito spremljanje projekta vzpostavitve in delovanja kompetenčnega centra bo sklad spremljal naslednje ključne kazalnike, ki jih mora vlagatelj predvideti v vlogi na razpis:

* število vključitev oseb v usposabljanja: vsaj 1.000;
* večja dodana vrednost lesnih izdelkov: vključena v poslovno strategijo ali načrte vsaj 10 podjetij;
* število programov usposabljanj: vsaj 1;
* število poslovnih izboljšav vključenih podjetij: vsaj 10.

Vključitev v usposabljanje pomeni udeležbo enega posameznika na usposabljanju, ki traja vsaj štiri pedagoške ure (pedagoška ura traja 45 minut) z namenom razvijati svoje kompetence za uspešno opravljanje svojega dela v skladu s cilji projekta ter odobreno vlogo.

Izboljšava poslovne prakse se razume kot izboljšanje posameznega sklopa nalog, ki potekajo znotraj posameznega podjetja in ustvarjajo storitev ali izdelek za kupca. Rezultati izboljšave naj bodo merljivi v smislu prihranka delovanja, izboljšanja kakovosti izdelka ali uporabniške izkušnje, povečanje prodaje, povečanje izvoza ipd.

# ****Financiranje****

Sredstva bodo zagotovljena iz proračuna Republike Slovenije za leti 2016 in 2017 v skladu s proračunskimi možnostmi. Sredstva bodo zagotovljena na proračunskih postavkah Ministrstva za gospodarski razvoj in tehnologijo - PP 160046 Spodbujanje lesne industrije. Okvirna višina sredstev, ki so na voljo za javni razpis je do 560.000 EUR, s predvideno porabo do 285.000 EUR v letu 2016 in do 275.000 v letu 2017.

Višina razpisanih sredstev se lahko spremeni z objavo spremembe javnega razpisa o spremembi sredstev v Uradnem listu RS do izdaje sklepov o odobritvi sredstev. Sklad si pridržuje pravico, da lahko javni razpis kadarkoli do izdaje sklepov o (ne)izboru prekliče, z objavo v Uradnem listu RS.

Z izbranim vlagateljem bo sklenjena pogodba o sofinanciranju. Le-ta prevzame vlogo vodenja konzorcija in komunikacijo s skladom. Stroški se povrnejo vlagatelju na podlagi odobrenega zahtevka za sofinanciranje. Vlagatelj zagotovi povračilo sredstev vsem partnerjem.

Dinamika financiranja operacije bo določena s pogodbo o financiranju med skladom in izbranim vlagateljem kot upravičencem, v odvisnosti od finančnega načrta izvajanja projekta in od razpoložljivosti proračunskih sredstev.

Izplačila sklada so odvisna od razpoložljivosti proračunskih sredstev in programa sklada za ta namen. Če bi bile ukinjene ali zmanjšane pravice porabe na proračunskih postavkah, lahko sklad razveljavi javni razpis in izdani sklepi o financiranju ali skladno s pogodbo o financiranju določi novo pogodbeno vrednost ali dinamiko izplačil. Če se izbrani vlagatelj ne strinja s predlogom sklada, se šteje, da odstopa od vloge oziroma od pogodbe o sofinanciranju.

# ****Pomoč po pravilu »de minimis«****

Za partnerstva podjetij, ki bodo izbrana na osnovi tega javnega razpisa, bodo sredstva za upravičene stroške predstavljala pomoč po pravilu »de minimis*«*. Javni razpis se izvaja na osnovi priglašene sheme državne pomoči »Program izvajanja finančnih spodbud MGRT – de minimis« (št. priglasitve: M001-2399245-2015/I, datum potrditve sheme: 9. 5. 2016; trajanje sheme: 31. 12. 2020) (v nadaljevanju shema državnih pomoči de minimis).

Skupni znesek pomoči, dodeljen enotnemu podjetju na podlagi pravila de minimis ne sme presegati največje intenzivnosti pomoči ali zneska državne pomoči, kot določa shema državnih pomoči de minimis. Skupni znesek pomoči, dodeljen istemu podjetju - končnemu prejemniku na podlagi pravila de minimis ne sme presegati 200.000 EUR v kateremkoli obdobju treh poslovnih let. Za prvo leto se upošteva leto odobritve pomoči. Omenjeni znesek se zniža na vrednost 100.000 EUR za podjetja, ki delujejo v komercialnem cestnem tovornem prevozu, ne sme pa se uporabljati za nabavo vozil za cestni prevoz tovora.

Podjetje – upravičenec do državne pomoči mora upoštevati pravilo kumulacije državnih pomoči. V skladu s 5. členom Uredbe komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis (Uradni list Evropske unije L 352/1, 24. 12. 2013) se pomoč de minimis lahko kumulira s pomočjo de minimis do zgornje dovoljene meje (200.000 EUR oz. 100.000 EUR za podjetja, ki delujejo v komercialnem cestnem tovornem prevozu), ne sme pa se kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči, določen za posebne okoliščine vsakega primera v uredbi o skupnih izjemah ali sklepu Komisije. Pomoč de minimis, ki ni dodeljena za določene upravičene stroške ali je navedenim stroškom ni mogoče pripisati, se lahko kumulira z drugo državno pomočjo, dodeljeno na podlagi uredbe o skupinskih izjemah ali sklepa Komisije.

Skladno z Uredbo Komisije (EU) št. 1407/2013 se upošteva definicija enotnega podjetja. Enotno podjetje je definirano kot vsa podjetja, ki so med seboj najmanj v enem od naslednjih razmerij:

* podjetje ima večino glasovalnih pravic delničarjev ali družbenikov drugega podjetja,
* podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja,
* pogodba med podjetjema ali določba v njuni družbeni pogodbi ali statutu, daje pravico enemu podjetju, da izvršuje prevladujoč vpliv na drugo podjetje,
* podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja sámo nadzoruje večino glasovalnih pravic delničarjev ali družbenikov navedenega podjetja,
* podjetja, ki so v katerem koli razmerju, iz prejšnjih alinej, preko enega ali več drugih podjetij, so prav tako »enotno« podjetje.

# **Pogoji za kandidiranje na javnem razpisu**

Vlogo lahko odda panožno podjetje ali predstavniško telo lesarske industrije, ki bo v primeru izbora kot upravičenec vodil konzorcij partnerjev in odgovarjal za izvedbo projekta v skladu s cilji in pravili.

Na javnem razpisu lahko kandidira partnerstvo, ki vključuje:

* najmanj **10 mikro, malih in/ali srednje velikih panožnih podjetij**, pri čemer se za določitev velikosti uporabljajo merila, ki jih določa 55. člen Zakona o gospodarskih družbah (Uradni list RS, št. 65/09 - uradno prečiščeno besedilo, 33/11, 91/11, 100/11 - Skl. US, 32/12 57/12, 44/13 - odl. US, 82/13 in 55/15);
* panožna podjetja v okviru partnerstva, ki so v skladu z računovodskimi izkazi v evidenci AJPES v letu 2015 skupaj zaposlovala vsaj 1.000 oseb;
* le partnerje, ki izpolnjujejo vse pogoje za kandidiranje na javnem razpisu, imajo ustrezno poslovno in finančno sposobnost (vključno s sposobnostjo vnaprejšnjega financiranja projekta);
* le partnerje, ki so vključeni samo **v eni vlogi oz. enem partnerstvu**, ki kandidira na tem javnem razpisu.

**Partnerji** (po odobritvi sofinanciranja: upravičenci) po tem javnem razpisu so lahko:

* **panožna podjetja ali samostojni podjetniki**, ki na trg uvajajo proizvode in storitve na področju rabe lesa in:
  + imajo skladno s SKD 2008[[3]](#footnote-3) registrirano dejavnost C16 Obdelava in predelava lesa, proizvodnja izdelkov iz lesa, plute, slame in protja, razen pohištva ali C31 Proizvodnja pohištva, ali delujejo na področju izbrane panoge, *ali*
  + imajo izkazan skupen interes za razvoj v okviru panoge oziroma za oblikovanje verige vrednosti, in,
  + so registrirana vsaj eno leto pred oddajo vloge na javni razpis za opravljanje dejavnosti v Republiki Sloveniji, kar je razvidno iz uradne evidence AJPES, in
  + zaposlujejo **vsaj eno osebo[[4]](#footnote-4)**;
* **drugi partnerji**, ki se ne upoštevajo kot panožna podjetja in so:
  + **pravne osebe zasebnega prava** (npr. interesna združenja, zbornice, organizacije na trgu dela, zavodi, socialna podjetja ipd.);
  + **svetovalna oz. izobraževalna podjetja (oz. druge pravne osebe)**, ki izvajajo storitev usposabljanja ali svetovanja v skladu s vsebinskimi cilji projekta (predvsem s področja dizajn managementa, znamčenja, uvajanja poslovnih izboljšav, prodaje, trženja, komunikacije ...);
  + **izobraževalne organizacije;**
  + administrativno-finančni partner (največ eden).

Na razpis se ne morejo prijaviti podjetja, ki:

* nimajo sedeža v Republiki Sloveniji
* sodelujejo v več kot eni vlogi na ta razpis,
* imajo neporavnane obveznosti do države, pri čemer za ugotavljanje obstoja obveznosti do države ni pogoj, da bi bila le-ta ugotovljena s pravnomočnim izvršilnim naslovom;
* imajo v razmerju do Ministrstva za gospodarski razvoj in tehnologijo in Javnega sklada za razvoj kadrov in štipendije podano prepoved poslovanja v obsegu, kot izhaja iz 35. člena Zakona o integriteti in preprečevanju korupcije (Uradni list RS, št. 96/11 – uradno prečiščeno besedilo);
* imajo dejanske lastnike družbe v skladu z 19. členom Zakona o preprečevanju pranja denarja in financiranja terorizma (Uradni list RS, št. 60/07, 19/10, 77/11, 108/12 – ZIS-E in 19/14) vpletene v postopke pranja denarja in financiranja terorizma;
* so dolgoročno plačilno nesposobna po tretjem odstavku 14. člena Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 126/07, 40/09, 59/09, 52/10, 106/10-ORZFPPIPP21, 26/11, 47/11, 87/11-ZPUOOD in 23/12);
* bi skladno z Uredbo Komisije (EU) št. 1407/2013, z dne 18. 12. 2013, pridobljena sredstva namenila za dejavnosti, ki dajejo domačim proizvodom pri uporabi prednost pred uvoženimi, zlasti se ne sme uporabljati za pomoč, s katero se financirata vzpostavitev in delovanje distribucijske mreže v drugih državah članicah ali tretjih državah (Pomoč za kritje stroškov sodelovanja na sejmih, študij ali svetovalnih storitev, potrebnih za uvajanje novega ali obstoječega proizvoda na novem trgu v drugi državi članici ali tretji državi, se običajno ne šteje za izvozno pomoč.),
* pridobivajo pomoč po posebnem programu za reševanje in prestrukturiranje,
* skladno z Uredbo Komisije (EU) št. 1407/2013, z dne 18. 12. 2013, opravljajo dejavnost na naslednjih področij:
  + ribištva in akvakulture, kakor ju zajema Uredba Sveta (ES) št. 104/2000, z dne 17. 12. 1999,
  + primarne proizvodnje kmetijskih proizvodov;
  + predelave in trženja kmetijskih proizvodov, v primerih:
    - kadar je znesek pomoči, določen na podlagi cene oziroma količine takih proizvodov, ki so kupljeni od primarnih proizvajalcev, ali jih je na trg dalo zadevno podjetje;
    - kadar je pomoč pogojena s tem, da se delno ali v celoti prenese na primarne proizvajalce
  + ladjedelništva,
  + proizvodnje in distribucije energije ter energetske infrastrukture.

.

V primeru, da se prijavi neupravičen partner, se le-ta izloči, partnerstvo se ne zavrne. Izpolnjevanje pogojev mora izhajati iz celotne vloge.

# Upravičeni stroški

Po tem javnem razpisu so do sofinanciranja upravičeni stroški, ki bodo pri vlagatelju oziroma vključenemu partnerju nastali od datuma objave razpisa v uradnem listu do konca izvajanja projektnih aktivnosti (najkasneje do 31. 10. 2017) in jih bo vlagatelj oziroma projektni partner plačal do 31.10. 2017 in jih z ustreznimi dokazili predložil do 3.11.2017.

Upravičeni stroški projekta so stroški (a-d):

1. **plač in drugih povračil stroškov dela zaposlenih** na projektu za delo do 2 zaposlitev do zneska 1.500 EUR za polovični delovni čas oz. 3.000 EUR za polni delovni čas na posameznega zaposlenega za posamezni mesec za:

* **vsebinsko vodenje projekta** (npr. priprave in izvajanja načrta usposabljanj, pomoč pri diagnostiki potreb podjetij po usposabljanjih in izboljšavah, zagotavljanje kakovosti notranjih usposabljanj in svetovanj, spremljanje napredka zaposlenih …) in
* **administrativno in finančno vodenje projekta** (npr. poročanje, priprava poročil, finančno spremljanje, zbiranje ponudb, izvedba naročil, organizacija usposabljanj in dogodkov …);
* **strokovno vodenje projekta** z izvedbo usposabljanj in aktivnosti vpeljave vsebin dizajn managementa v vključena podjetja;

1. **posredni stroški** v pavšalnem znesku v višini 15 % neposrednih upravičenih stroškov dela;
2. **potni stroški** kot navedeni v točki 13. c;
3. **usposabljanja in svetovanja, ki vključujejo stroške usposabljanja in uvajanja vsebine usposabljanja v prakso podjetij:**

* za zunanje usposabljanje/svetovanje se povrnejo stroški zunanjih storitev povezanih z organizacijo in izvedbo dogodkov oz. kotizacij,
* za »notranje usposabljanje« in svetovanja se povrnejo stroški vključenemu partnerju na podlagi standardnega stroška na enoto (pedagoška ura), ki znaša 20 EUR / uro, na pedagoško uro izvedbe se prizna do 2 uri priprave.

Stroški in izdatki so upravičeni, če:

* so neposredno povezani s projektom, so potrebni za njegovo izvajanje in so v skladu s cilji projekta;
* so dejansko nastali za dela, ki so bila opravljena, za blago, ki je bilo dobavljeno, oziroma za storitve, ki so bile izvedene in je upravičenec dostavil dokazilo o njihovem plačilu;
* so pripoznani v skladu s skrbnostjo dobrega gospodarja;
* so nastali in so plačani v obdobju upravičenosti;
* temeljijo na verodostojnih knjigovodskih in drugih listinah.

Strošek DDV ni upravičen strošek.

Za stroške, ki so predmet sofinanciranja, partnerstvo ne sme prejeti sredstev iz drugih javnih virov financiranja. V primeru ugotovitve dvojnega financiranja stroškov podjetja iz različnih javnih virov lahko Sklad prekine izplačevanje sredstev in odstopi od pogodbe ter zahteva vračilo vseh že izplačanih sredstev v realni vrednosti, vključno z zakonskimi zamudnimi obrestmi od dneva nakazila do dneva vračila. Dokazila se predložijo v predpisani obliki ob poročanju in zahtevku za sofinanciranje.

## 

# Natančnejša obrazložitev stroškov

### a) Stroški plač in drugih povračil stroškov dela zaposlenih na projektu

Povrnejo se stroški dela, ki nastanejo v okviru upravičenih aktivnosti, ki so navedene v predmetu javnega razpisa. Na projektu se lahko uveljavlja **stroške dela** do 2 zaposlitev za posamezni mesec. Za posamezno osebo se lahko uveljavlja **le zaposlitev za polni ali polovični delovni čas**.

Vodenje projekta mora zagotavljati nosilni partner, pri čemer pa je delo projektne pisarne lahko tudi decentralizirano, to pomeni, da se kvota zaposlitev za delo v projektni pisarni lahko razdeli tudi na ostale partnerje.

Polni delovni čas pomeni osem ur na dan, 40 ur v tednu. V primeru, da zaposleni dela na projektu za polovični delovni čas, je osnova za določanje upravičenih izdatkov mesečno število opravljenih ur na projektu, ki jih zaposleni beleži v časovnico.

Vsaka oseba, za katero partner uveljavlja stroške dela, mora biti s pogodbo o zaposlitvi razporejena na delo na projektu, voditi evidenco opravljenega dela, iz katere so razvidne delovne naloge, vezane izključno na projekt in število ur, porabljenih za določeno aktivnost, ki jo potrdi odgovorna oseba partnerja.

Delodajalcu se povrne (v celoti ali delno glede na delež dela na projektu): stroške bruto plače, stroške nadomestil in prispevke delodajalca v višini dejansko nastalih stroškov, vključno z vsemi upravičenimi stroški, ki nastanejo iz dela največ **do 3.000 EUR na mesec za polni delovni čas**, za vsakega zaposlenega na projektu v projektni pisarni, oz. do 1.500 EUR na mesec za polovični delovni čas.

Ne glede na omejitev mesečnega stroška dela za polni delovni čas se lahko za zaposlene na projektu uveljavlja strošek regresa v skladu z veljavnimi predpisi do 1.500 EUR za zaposlitev za polni delovni čas, oz. proporcionalno glede na delež zaposlitve.

Stroški dela zaposlenih v projektnih pisarnah partnerstev, ki niso upravičeni do sofinanciranja in morajo biti izvzeti iz zahtevkov:

* prispevki za druge zavarovalne premije, ki niso zakonsko določene, kot npr. življenjska, nezgodna in druga zavarovanja, drugo dodatno zdravstveno in pokojninsko zavarovanje;
* različne bonitete;
* letne stimulacije in druge nagrade;
* odpravnine;
* solidarnostne nagrade;
* jubilejne nagrade;
* drugi dodatki, ki ne predstavljajo osnove za redno delo in niso zakonsko določeni kot obvezni.

### Posredni (operativni) stroški

Stroški morajo temeljiti na resničnih, dejansko plačanih stroških, ki se lahko po ustrezno utemeljeni, pošteni in nepristranski metodi pripišejo izvajanju projekta. V to kategorijo stroškov sodijo npr. telekomunikacijski stroški, stroški za potrošni material, drobni inventar in material, katerega življenjska doba ne presega veljavnosti pogodbe o sofinanciranju (papir, baterije, kartuše, ipd.), čistilni material in storitve, energija, voda, komunalne storitve, stroški najema poslovnih prostorov, stroški za uporabo vozil, potnih stroškov zaposlenih na projektu, amortizacija osnovnih sredstev, posredni stroški priprave in izvedbe usposabljanj (npr. tiskanje in kopiranje gradiv) in druge s tem povezane stroški, vendar samo v primeru jasne in nedvoumne povezanosti z izvedbo projekta (s stroški plač in drugih povračil stroškov dela zaposlenih na projektu). **Uveljavlja jih lahko le tisti partner, ki uveljavlja stroške dela.**

**Primeri neupravičenih posrednih (operativnih) stroškov:**

* najem samemu sebi (»notranji izračun najemnine«), to pomeni prikaz stroškov najema upravičenca za uporabo lastne nepremičnine ali infrastrukture (enako velja za primere, ko je upravičenec večinski lastnik družbe, ki daje nepremičnine oz. infrastrukture v najem);
* zavarovanje zemljišč, stavb in opreme;
* stroški, ki jih zaračunajo izobraževalne in raziskovalne organizacije za uporabo obstoječe osnovne opreme, če je upravičenec izobraževalna ali raziskovalna organizacija;
* stroški, ki so potrebni za zakonito delovanje upravičenca (računovodstvo, vodenje računov pri banki ipd.);
* stroški notarskih in odvetniških storitev, razen v posebej odobrenih primerih;
* stroški, povezani s finančnimi transakcijami;
* dolžniške obresti;
* zamudne obresti;
* stroški menjave valute;
* stroški za kazni, globe, pogodbene kazni, stroški sodnega postopka in drugi podobni stroški;
* drugi stroški, ki niso povezani z opravljanjem dejavnosti kompetenčnega centra in niso zaradi njega nastali.

### Stroški poti za zaposlene na projektu ter udeležbe na usposabljanjih:

Do povračila potnih stroškov so upravičeni:

* zaposleni v projektni pisarni;
* udeleženci usposabljanj v tujini (prevoz in namestitev);
* organizirani skupinski prevozi (npr. več zaposlenih gre iz enega podjetja v drugo podjetje v Sloveniji ali tujini, dijaki, študentje na obisk podjetij/ekskurzijo)
* za izvajalce notranjih usposabljanj (predavatelj gre na sedež podjetja, ki je v drugem kraju).

Stroški poti za udeležbo na usposabljanju v Republiki Sloveniji se ne povrnejo za lasten prevoz.Povračila za izdatke potovanj in dnevnic, povezanih s projektom lahko partnerske organizacije uveljavljajo le za pri njih zaposlene osebe in za poti, ki so neposredno povezane z vsebino projekta skladno s cilji projekta, oz. udeležbe usposabljanja v tujini.

Povračilo stroškov službenega potovanja v tujini zajema: dnevnice, povračilo stroškov za prenočišče, povračilo stroškov prevoza, povračilo drugih stroškov, ki jih v zvezi s službenimi potovanji priznava slovenska davčna zakonodaja. Dnevnice za potovanje in bivanje so upravičen izdatek, če jih upravičenec zaposlenim dejansko tudi izplača.

### Usposabljanja in svetovanja

V okviru tega stroška se povrne stroške usposabljanja in svetovanja. Podlaga za upravičenost stroškov in poročanje je **načrt usposabljanj in uvajanja poslovnih izboljšav (programa dela)**, ki mora biti vsebinsko skladen s cilji razpisa in projekta (odobreno vlogo). Ta načrt mora odgovarjati potrebam posameznega podjetja kot tudi strateški razvojni naravnanosti gospodarske panoge.

Upravičene so aktivnosti na ravni podjetja in partnerstva, ki so v neposredni povezavi z razvojem kadrov in izboljšave poslovnih procesov v partnerskih podjetij, ki jih izvedejo:

* zunanji izvajalci (plačilo preko izdanega računa) ali
* notranji izvajalci (člani partnerstva, ki obračunajo standardni strošek na enoto – uro dela).
* **Usposabljanje**

Programi usposabljanja so namenjeni pridobitvi teoretičnega in praktičnega znanja, uporabnega na delovnem mestu zaposlenega v podjetjih partnerstva, ki ne prinašajo pridobitve javno veljavne formalne izobrazbe. Po potrditvi modela kompetenc so upravičena usposabljanja, ki bodo prispevala k boljšemu izvajanju delovnih nalog zaposlenih.

Obvezna so usposabljanja s področja:

* dizajn managementa in znamčenja,
* vodenja, uvajanja sprememb ter poslovnih izboljšav v podjetje,
* prodaje, trženja in komunikacije.

Obvezen nabor usposabljanj se lahko smiselno dopolni tudi z drugimi razvojno naravnanimi usposabljanji glede na ugotovljene potrebe partnerstva (npr. obvladovanje CNC in drugih tehnologij, komunikacija oz. pogajanje v tujih jezikih za ključne profile, ki komunicirajo z naročniki ali strankami v tujem jeziku ...). Poseben poudarek bo namenjen vpeljavi izboljšav v delovanje podjetij.

V primeru, da partnerstvo organizira usposabljanja odprte narave in predstavljajo vsebine usposabljanj dodano vrednost za panogo, se lahko usposabljanj udeležijo tudi osebe, ki niso zaposlene v podjetjih partnerstva.

* **Svetovanje ob uvajanju poslovnih izboljšav**

Pred vpeljavo poslovne izboljšave, svetovanjem (med partnerji ali s strani zunanjih izvajalcev) se izvede vsaj eno usposabljanje, ki informira, pripravi in usposobi zaposlene za spremembe. Tesna navezava z usposabljanji se priporoča tudi kasneje ob uvajanju sprememb v delovanje organizacije, reorganizaciji, spremembi ravnanja posameznikov, ki opravljajo ključne naloge, ki so povezane z vodenjem, dizajn managementom, razvojem, trženjem in prodajo.

Uvajanje poslovnih izboljšav mora biti vnaprej ustrezno definirano, z merljivimi cilji in po izvedbi potrjeno s strani podjetja, ki je prejemnik storitve.

Svetovanja morajo imeti konkretne rezultate v obliki raziskav, strokovnih mnenj, evalvacij, analiz, metodologij, priporočil, postopkovnikov ali poročil, ki povzamejo vsebino izvedbe in takojšnje ali predvidene rezultate.

Stroški se povrnejo na podlagi predloženih dokazil o opravljenem delu, knjigovodskih listin, ki so bile osnova za izplačilo ter dokazil o plačilu in so skladne z nacionalno zakonodajo, računovodskimi standardi in imajo ustrezno dokazno vrednost.

Upravičene so tudi druge storitve povezane z izvedbo projekta. Stroški vodenja projekta niso upravičen strošek zunanjih storitev. Zunanjih storitev ne morejo izvajati pravne ali fizične osebe, ki so vključene v projektno partnerstvo.

Primeri svetovanja so: pregled in predlog izboljšav poslovnih procesov povezanih z dizajn managementom, sodelovanje v razvojnem procesu, svetovanje posameznikom, ki delujejo v razvojni in/ali vodstveni funkciji, spremljanje in pomoč pri razvoju novih storitev, pomoč pri pripravi kalkulacij stroškov razvoja novih proizvodov, pomoč pri definiciji novih ciljev v poslovno strategijo (višji cenovni razred), ...

* **Zunanja usposabljanja in svetovanja**

Zunanja usposabljanja izvajajo organizacije ali posamezniki, ki niso vključeni v partnerstvo. Pri izbiri izvajalca zunanjih usposabljanj mora partnerstvo upoštevati načelo gospodarnosti uporabe sredstev in pravil glede napovedovanja usposabljanj. Stroški zunanjih usposabljanj vključujejo tudi stroške udeležbe na strokovnih seminarjih, konferencah, ipd. Teme usposabljanj morajo biti uvrščene v načrt usposabljanj, ki ga pripravi upravičenec za partnerstvo.

Upravičenec ima v primeru organizacije dogodkov pravico do povračila stroškov:

* gostujočih predavateljev,
* najema prostora in opreme,
* tolmačenja in prevajanja na dogodkih,
* drugih stroškov neposredno povezanih z izvedbo dogodkov (npr. gradiva),
* stroškov pogostitve,
* stroškov skupinskih prevozov.

V primeru, da je potrebno pridobiti strokovno znanje, izkušnje in pomoč pri vpeljavi poslovne izboljšave, je možno najeti zunanje strokovnjake.

* **Notranja usposabljanja in svetovanja**

Upravičeni so stroški priprave in izvedbe notranjih usposabljanj oziroma stroški udeležbe na zunanjih usposabljanjih za zaposlene[[5]](#footnote-5) v podjetjih partnerstva ter deležnike.

**Notranja usposabljanja/svetovanja** izvajajo zaposleni pri kateremkoli partnerju partnerstva, vendar izključno **za zaposlene v podjetjih partnerstva**. Stroški notranjega usposabljanja se priznajo kot upravičeni, če trajajo najmanj 4 pedagoške ure in se ga udeležijo najmanj **štirje (4) zaposleni** iz podjetij, vključenih v partnerstvo. Posamezno notranje usposabljanje lahko traja praviloma do 8 pedagoških ur.

Povrnejo se stroški na podlagi standardnega stroška na enoto (ura), ki znaša 20 EUR / uro. Na vsako pedagoško uro izvedbe notranjega usposabljanja, predavanja, seminarske ure, delavnice ipd., se priznata dve uri za pripravo. Za uro izvedbe usposabljanja oz. svetovanja se tako lahko uveljavlja do 60 EUR.

Posameznik ne more uveljavljati več ur dela, kot je dejansko število opravljenih delovnih ur mesečno, oziroma dnevno, v skladu z veljavno zakonodajo.

Vse ure izvedbe notranjega usposabljanja - morajo biti prikazane v vsebinskem poročilu, ki vsebuje cilje usposabljanja ter časovni in vsebinski potek priprave. Stroški priprave in izvedbe notranjega usposabljanja se sofinancirajo delodajalcu. Dokazilo o izvedenem notranjem usposabljanju je predložitev morebitnega gradiva usposabljanja, urnik izvedbe, fotografije in podpisani seznam/lista udeležencev.

# Načrtovanje, napoved in poročanje o usposabljanjih in drugih aktivnosti

Obveznost vlagatelja je, da za partnerstvo posreduje predviden nabor usposabljanj in načrta vpeljave poslovnih izboljšav (program dela) po podjetjih **v roku enega meseca od sklepa o sofinanciranju projekta.**

Upravičenec mora vsaj 3 dni vnaprej napovedovati termine, lokacije in cene vseh usposabljanj oz. drugih aktivnosti skladu, ki lahko kadarkoli nenapovedano opravi kontrolo izvedbe.

Sklad lahko zahteva obrazložitev namena in smiselnosti usposabljanja oz. drugih aktivnosti v primeru, ko iz usposabljanja ni razvidna povezava s cilji operacije, ki so definirani v vlogi, oz. z modelom kompetenc, ali v primeru suma negospodarne porabe sredstev. Sklad lahko kadarkoli pozove k oddaji dokazil o raziskavi trga, posredovanju izbranih in neizbranih ponudb ter oddaji javnih oz. objavljenih cenikov za usposabljanje/a izbranega izvajalca.

V vsakem primeru pa mora upravičenec **pridobiti dodatno soglasje sklada za izvedbo** usposabljanj, katerih cena usposabljanja na udeleženca presega 500,00 EUR ali skupno 2.000 EUR (ne glede na število udeležencev), ali gre za posebej pripravljena usposabljanja, ki se ne izvajajo po javno objavljenem ceniku oz. ponudbi. Sklad oz. drugi nadzorni organi lahko kadarkoli nenapovedano preverijo dejansko izvajanje. Ugotovitev, da se usposabljanja ne izvajajo v napovedanem terminu, in da izvajalec njihove izvedbe ni odpovedal je kršitev izvajanja operacije. Predvidoma se bo napovedovalo in poročalo o zaključenih usposabljanjih za posamezni mesec. Vlagatelj mora tudi zagotavljati spremljanje števila vključitev oseb v usposabljanja.

# Specifikacija dokazil upravičenih stroškov

Upravičenec mora nastale stroške na projektu dokazati s predložitvijo kopij originalnih računov, pogodb ali drugih računovodskih listin, ki so skladne z nacionalno zakonodajo, računovodskimi standardi in imajo enako dokazno vrednost in dokazili o plačilu, ki se neposredno nanašajo na izvedeno aktivnost ter dokazili v postopkih izbire zunanjih izvajalcev v skladu z načeli javnega naročanja in veljavnim zakonom o javnem naročanju. Navedena dokazila se posreduje v obliki skeniranih kopij. Dokazila hrani upravičenec (vsa dokazila), partner – (dokazila za lastne stroške). Sklad lahko zahteva ob izvajanju kontrole dodatna dokazila, ki so po zakonodaji obvezna oz. so ob izvedbi storitev oz. usposabljanj nastala (npr. potni nalogi, evidenco prisotnosti na delovnem mestu, …).

|  |  |  |
| --- | --- | --- |
| **Vrsta stroška** | | **Specifikacija dokazil**  **(praviloma elektronski izpisi oz. skeni)** |
|
| **a) Stroški plač in drugih povračil stroškov dela zaposlenih na projektu** | | * **pogodba ali aneks k pogodbi o zaposlitvi**, s katero je zaposlena oseba razporejena na delo na projektu (ob predložitvi prvega zahtevka za izplačilo, oziroma ko pride do spremembe) iz katere/ga je razvidno, kdo, v kakšni vlogi, obsegu (polovični ali polni delovni čas) in trajanje dela na projektu ter zadolžitve; * **mesečno poročilo** - izpolnjen **obrazec o stroških dela** - rekapitulacija upravičenih stroškov dela na projektu; * **plačilni list**; * **izpis iz TRR o plačilu neto plače** za posameznega zaposlenega**.** |
| **b) Posredni (operativni) stroški** | | * **posredni stroški v pavšalnem znesku v višini 15 %** (izkazanih in potrjenih) neposrednih upravičenih stroškov plač in drugih povračil stroškov dela zaposlenih na projektu * pri poročanju se dokazila ne posredujejo. |
| **c. Dnevnice, namestitve in potni stroški** | | * pravilno izpolnjen potni nalog, iz katerega je razvidna oseba, ki potuje, službena pot, razlog zanjo in povezava s projektom, * kopije dokazil o namenu in udeležbi (vabilo, zapisnik, lista prisotnosti ali potrdilo o udeležbi, poročilo o službeni poti, ter vpis v časovnici, če posameznik uveljavlja stroške dela...); * račun za nakup letalske karte, račun za kotizacijo in pravna podlaga za izdajo računa; * dokazilo o plačilu; |
| d. **Usposabljanja in svetovanja** | Zunanji izvajalec | * **račun** ali obračun po avtorski pogodbi; * pogodba o opravljanju storitev (le ob prvem zahtevku za izplačilo) * **dokazilo o plačilu** (npr. izpis iz TRR); * **dokazila o opravljeni storitvi usposabljanja**:   + **podpisan seznam udeležencev** (v primeru izvedbe usposabljanja za partnerstvo),   + **potrdilo udeležencem po zaključku** (lahko skupinsko),   + **gradivo in program usposabljanja**, predstavitev, fotografije z usposabljanj … * **dokazilo o izvedbi svetovanja** (npr. poročilo o opravljenem delu; raziskava, primeri tiskovin, objav, druga dokazila kot so knjige, članki, brošure, priročniki, drug slikovni material, avtorska pogodba in obračun avtorskega dela, ipd.). |
| Notranji izvajalec | * **dokazila o opravljenem notranjem usposabljanju:** * podpisan seznam udeležencev; * vsebinsko poročilo: v katerem so prikazane vse ure izvedbe notranjega usposabljanja in vsebuje cilje usposabljanja, časovni in vsebinski potek priprave; * gradivo in program notranjega usposabljanja, predstavitev, fotografije z usposabljanj … * **dokazilo o izvedbi svetovanja** (npr. poročilo o opravljenem delu; raziskava, primeri tiskovin, objav, druga dokazila kot so knjige, članki, brošure, priročniki, drug slikovni material. |

# Merila za izbor vlog in način dodeljevanja sredstev

Vse formalno popolne vloge, ki bodo izpolnjevale pogoje za kandidiranje in bodo skladne z namenom javnega razpisa, bo ocenila komisija za dodelitev sredstev na osnovi naslednjih meril:

|  |  |
| --- | --- |
| **Merilo** | **Št.točk** |
| 1. **Kakovost vsebine in sodelovanje partnerjev** | 40 |
| 1. **Sestava partnerstva** | 25 |
| 1. **Ciljne skupine** | 25 |
| 1. **Finančni vidik** | 10 |
| **Skupaj** | **100** |

Na seznam izbranih vlog za sofinanciranje se bodo lahko uvrstile le vloge oziroma projekti, ki bodo dosegli najmanj **60 točk**.

|  |  |
| --- | --- |
| 1. **KAKOVOST VSEBINE IN SODELOVANJE PARTNERJEV** | **40** |
| * 1. **Utemeljitev projekta in razvojna naravnanost aktivnosti** * DA, v celoti = 15 točk   (Potrebe partnerstva so jasno izražene, utemeljene z oprijemljivimi podatki in se navezujejo na razvoj kadrov, dizajn management, znamčenje in druge v razpisu predvidene vsebine oz. upravičene aktivnosti projekta. Opisi, deleži in rezultati vključitev, poslovnih izboljšav ter višanje dodane vrednosti so ustrezno opredeljeni, predviden je način merjenja).   * DA, z manjšimi pomanjkljivostmi = 12 točk   (eden od kriterijev ni v celoti izpolnjen, glede na opis DA, v celoti).   * DELNO = 7 točk   Utemeljitev je zelo splošno napisana in neoprijemljiva. Podani so enaki in splošni opisi pri partnerjih. Opisi in rezultati vključitev, poslovnih izboljšav niso ustrezno opredeljeni, merljivost ni ustrezno opisana.   * NE = 0 točk   (komisija utemelji oceno). | **15** |
| * 1. **Področja sodelovanja partnerstva iz prijave so določena in v prijavi ustrezno utemeljena ter vključujejo sodelovanje partnerstva na področju sorodnih delovnih mest oz. procesov na naslednje načine:** * razvidno je, da bodo **vsi v partnerstvo vključeni panožni partnerji** aktivno sodelovali pri ugotavljanju potreb in pripravi načrta usposabljanj ter izvedbe aktivnosti. Sodelovanje partnerjev je vsebinsko, metodološko in terminsko določeno npr. na delavnicah, intervjuji, ankete, ocenjevanja, diagnostika v podjetju, pregled strategij, itd.; * predvideno je izvajanje notranjih usposabljanj in/ali svetovanj (katera podjetja, katera področja, zaznani primanjkljaji); * predvideni so primerni načini zastopanja interesov podjetij v partnerstvu pri izvajanju projekta. * DA [izpolnjuje vse kriterije] = 10; * DELNO [enega kriterija ne izpolnjuje] = 3; * NE [izpolnjuje le en kriterij ali manj] = 0 | **10** |
| * 1. **Načrtovana sestava projektne pisarne**   Vlagatelj ima določene ustrezne strokovnjake za vsebinsko in tehnično vodenje projekta (projektna pisarna) in lahko začne delovati takoj po potrditvi sofinanciranja. Strokovnjaki bodo zaposleni za polovični ali polni delovni čas.  Točkuje se reference predvidenih kandidatov za vodenje projekta:   * pri referencah s področja **kadrovskega upravljanja** oz. poznavanja lesarske industrije se upošteva število let delovanja kot kadrovski sodelavec, koordinator usposabljanj (vsako leto = 0,5 točk do 10 let = 5 točk, upošteva se tudi vsak svetovalen projekt s področja razvoja kadrov - ali objave v strokovnih medijih oz. predstavitev na konferencah s kadrovskega področja oz. panoge v navezavi s človeškimi viri z 0,5 točk). Upošteva se tudi izkušnje pridobljene pri preteklih delodajalcih. Skupaj največ: **5 točk**. * pri referencah s področja **vodenja projektov** se točkuje vsak projekt vreden več kot 50.000 € z 1 točko, ki ga je posameznik vodil oz. sodeloval pri izvedbi (znotraj firme, zunanji naročnik), vodenje in sodelovanje pri izvedbi projektov sofinanciranih iz evropskih ali drugih virov (ESS, ESRR, ...), ki so bili uspešno zaključeni in je bila organizacija upravičenec oz. partner. Upošteva se tudi izkušnje pridobljene pri preteklih delodajalcih. Skupaj največ: **5 točk.** * pri referencah **s področja dizajn managementa** in vpeljave dizajna v prakso podjetij, se upošteva vodenje oz. sodelovanje v razvojnih projektih, ki so vključevali več podjetij, ali izvajanje storitev povezanih z razvojem produktov ali storitev posameznemu podjetju (vsaka referenca 1 točko). Upošteva se tudi izkušnje pridobljene pri preteklih delodajalcih. Skupaj največ: **5 točk.**   Storitev prijave oz. svetovanja za prijavo na javne razpise se ne točkuje.  V primeru prijave več oseb se upošteva točke osebe z največ točkami v okviru vsakega področja. | **15** |
| 1. **SESTAVA PARTNERSTVA IN IZBRANA PANOGA** | **25** |
| * 1. **Vključitev podjetij oz. drugih pravnih oseb s področja dizajn managementa in kreativnih industrij**   (upošteva se podjetja/samostojne podjetnike v partnerstvu ter registracijo glavne dejavnosti podjetja, kot je razvidna iz evidence AJPES (Finančni podatki (FI-PO) – Splošni podatki o gospodarski družbi) na dan preverjanja ter reference v vlogi.  Število partnerjev, ki jeregistrirano za opravljanje te dejavnosti in je to glavna dejavnost z ustreznimi referencami ter vsaj enim zaposlenim (upošteva se tudi samostojnega podjetnika oz. druge pravne osebe)  (vsaj 1 = 1; vsaj 2 = 4; vsaj 3 = 6, vsaj 4 = 8). | **8** |
| * 1. **Število mikro, malih ali srednjih (MMS) panožnih podjetij v partnerstvu v skladu s 55. členom Zakona o gospodarskih družbah**   V skladu s pogojem, da na javnem razpisu lahko kandidira le partnerstvo, ki vključuje  najmanj 10 mikro, malih in/ali srednjih podjetij prejme vlagatelj eno dodatno točko za vsako dodatno podjetje, ki ustreza temu kriteriju v skladu z evidenco AJPES. Podjetja, ki sodelujejo kot administrativno-finančni partnerji ali svetovalna podjetja se pri tem kriteriju ne upoštevajo.  (npr. 11 MMS podjetij = 1 točka, …, 20 in več podjetij = 10 točk) | **10** |
| * 1. **Število velikih panožnih podjetij v partnerstvu v skladu s 55. členom Zakona o gospodarskih družbah**   Vlagatelj prejme dve dodatni točki za vsako podjetje, ki ustreza temu kriteriju v skladu z evidenco AJPES.    (npr. 1 veliko podjetje = 2 točki, 2 in več podjetij = 4 točke) | **4** |
| * 1. **Število zaposlenih v partnerstvu**   Partnerji navedejo število zaposlenih v panožnih podjetjih - stanje na zadnji dan v mesecu pred vložitvijo vloge na javni razpis.  (manj oziroma enako kot 1.200 = 0 točk, nad 1.200 = 3 točke) | **3** |
| 1. **Ciljne skupine** | **25** |
| * 1. **Vključitev vodij oz. ključnih kadrov v ključna usposabljanja**     Delež panožnih podjetij, katerih vodje, oz. ključni kadri bodo vključeni usposabljanjih s področja:   * pomen in razvoj dizajna, znamčenja in dizajn managementa (obvezno), * vodenje ter uvajanje sprememb.     (za vsakih 10 % prejme eno dodatno točko, 0 - 10 = 1; več kot 10 % = 2, več kot 20 % = 3, ... več kot 90 % = 10) | **10** |
| * 1. **Načrtovano število vključitev v podjetjih partnerstva**   Izbrane so ciljne skupine zaposlenih na delovnih mestih, ki predstavljajo pomemben delež od vseh zaposlenih v podjetjih. Pri točkovanju se upošteva delež predvidoma vključenih, ki je določen v finančnem obrazcu (št. 2), v preglednici 2: **Številčni pregled skupnih profilov oz. delovnih mest.**  (več kot 1.200 vključitev = 5 točk) | **5** |
| * 1. **Predvidena aktivnost z izobraževalnim sektorjem**   Predvidena je vsaj ena aktivnost, ki vključuje osebe, vključene v izobraževanje s področja panoge oz. vsebine projekta:   * Za dijake (5 točk) * Za učitelje srednjega izobraževanja (5 točk) * Za študente in/ali visokošolske učitelje (5 točk)     Dodeli se največ 10 točk. | **10** |
| 1. **FINANČNI VIDIK** | **10** |
| * 1. **Znesek vrednosti projekta glede na število vključitev v usposabljanja**   Primerja se količnik posamezne vloge (izračunan kot razmerje med vrednostjo projekta in z vlogo določenim številom vključitev) z vrednostjo najnižjega količnika med vsemi ustreznimi vlogami.  Dodeli se ustrezen delež točk (zaokrožen na dve decimalki).  [najnižji znesek (na vključitev) : znesek iz vloge \* 10]  Pri načrtovanju morajo vlagatelji upoštevati, da je podatek o številu vključitev vključen v pogodbo o sofinanciranju kot eden ključnih kvantificiranih ciljev.  Npr.: (X1 = najboljše razmerje, X2, X3 razmerja drugih vlagateljev).  Zneski **so ilustrativni in ne predstavljajo dejanskih, predvidenih ali zaželenih razmerij ali vrednosti!**     X vloge 1= 100.000 EUR : 500 vključitev = 200 EUR / vključitev 🡪 najnižji količnik  Xvloge2 = 200.000 EUR : 500 vključitev = 400 EUR / vključitev  Xvloge 3 = 300.000 EUR : 500 vključitev = 600 EUR / vključitev     (x1/x1)\*10 = (200 / 200) \* 10 točk = 10 točk  (x1/x2)\*10 = (200 / 400) \* 10 točk = 5 točk  (x1/x3)\*10 = (200 / 600) \* 10 točk = 3,33 točk | **10** |
| **SKUPAJ (1-4)** | **100** |

# Postopek izbora

Postopek izbora (odpiranje, pregled formalne popolnosti, izpolnjevanja pogojev in ocenjevanje vlog ter pregled finančnega načrta) bo vodila komisija imenovana s strani predstojnika sklada.

1. **Pregled formalne popolnosti**

Komisija bo ocenjevala le vloge, ki bodo prispele pravočasno v pravilno označeni ovojnici in:

* bodo predložene na predpisanih obrazcih iz razpisne dokumentacije;
* bodo skladne s pogoji, določenimi v 11. točki razpisne dokumentacije in jih
* bodo predložili upravičeni vlagatelji.

Nepravilno označene oz. prepozno dostavljene vloge bodo s sklepom zavržene.

1. **Pregled izpolnjevanja pogojev**

Pregled izpolnjevanja pogojev se bo izvajal za vsakega od vključenih partnerjev. **Izjavo o izpolnjevanju pogojev mora podpisano in pravilno izpolnjeno oddati vsak partner vključen v partnerstvo.**

Sklad bo za potrebe tega javnega razpisa pridobival dokazila glede izpolnjevanja pogojev iz uradnih evidenc. Komisija bo preverjala izpolnjevanje pogojev s podatki iz evidenc AJPES in FURS. Vlagatelj lahko iz razloga hitrejše izvedbe postopka ustrezno dokazilo o plačilu davkov in prispevkov za vse partnerje, priloži tudi sam. Priporočljivo je, da vlagatelj na ta način preveri tudi izpolnjevanje pogojev vseh partnerjev.

V primeru dvoma glede upravičenosti katerega koli vlagatelja oz. partnerja lahko sklad zahteva dodatna pojasnila ali dokazila. V primeru, da posamezni partner ne izpolnjuje pogojev, se partner izključi iz obravnave vloge.

Če se oceni, da vloga ni skladna s predmetom, namenom in cilji javnega razpisa, ali da ne izpolnjuje vseh pogojev javnega razpisa, se ocenjevanje po merilih ne izvede, vloga pa se zavrne.

1. **Ocenjevanje vlog**

Komisija bo ocenila vloge glede na merila, določena v 6. točki javnega razpisa in natančneje opisane v 16. točki razpisne dokumentacije.

Prag števila točk, nad katerim je lahko odobreno sofinanciranje je 60 točk ali več. V nobenem primeru vloga vlagatelja, ki je pridobila manj kot 60 točk, ne more pridobiti sofinanciranja.

Strokovna komisija bo na osnovi rezultatov ocenjevanja po merilih na ravni javnega razpisa oblikovala predlog prejemnika sredstev. **Izbrana bo največ ena vloga, ki bo po merilih za točkovanje vlog ocenjena z največ točkami.**

V primeru, da več vlagateljev doseže enako število točk se o izboru projekta odloči glede na število točk, doseženih v posameznih kriterijih po naslednjem vrstnem redu:

* 2.2 Število mikro, malih ali srednjih (MMS) panožnih podjetij v partnerstvu v skladu s 55. členom Zakona o gospodarskih družbah;
* 3.2. Načrtovano število vključitev v podjetjih partnerstva in
* 4.1 Znesek vrednosti projekta glede na število vključitev v usposabljanja.

Če število točk ostane enako, se izvede primerjava absolutnih vrednosti (npr. številka odstotkov ali podjetij) v posameznih kriterijih navedenih v prejšnjem odstavku, v istem vrstnem redu. Izbran je vlagatelj, ki ima višjo absolutno vrednost v navedenem vrstnem redu.

1. **Pregled finančnega načrta**

V primeru, da bo vlagatelj v vlogi navedel tudi stroške, ki niso upravičeni do sofinanciranja po tem javnem razpisu, bo komisija ustrezno znižala višino sofinanciranja ter vlagatelju predlagala nižji znesek sofinanciranja od zaprošenega. Če se vlagatelj s predlaganim znižanjem ne bo strinjal, se šteje, da odstopa od vloge. Komisija lahko pozove vlagatelje k ponovnem pregledu upravičenih stroškov oz. k redukciji stroškov, ki so po mnenju ocenjevalcev previsoko ali nerealno ocenjeni.

1. **Dodelitev sredstev**

O dodelitvi sredstev po tem razpisu bo na predlog komisije s sklepom o izbiri odločil predstojnik sklada. Hkrati bo prejemnik sredstev pozvan k podpisu pogodbe. V kolikor se v roku 8 dni od prejema poziva k podpisu pogodbe, nanj ne odzove, se šteje, da je umaknil vlogo za pridobitev sredstev.

# Način prijave

* Vlagatelj odda vlogo v imenu celotnega partnerstva.
* Partnerji s podpisom izjave izrazijo zavezujočo namero sodelovanja, v primeru, da bo projekt izbran za sofinanciranje.
* Oddaja vloge pomeni, da se partnerstvo strinja s pogoji javnega razpisa in z merili za ocenjevanje.
* Vloge morajo biti poslane na naslov: **Javni sklad Republike Slovenije za razvoj kadrov in štipendije, Dunajska cesta 22, 1000 Ljubljana** do v razpisu predvidenega roka.

Če je vloga poslana priporočeno po pošti, se kot pravočasna upošteva oddaja do vključno 23:59 ure na dan roka. Če vloga ni poslana priporočeno, se kot datum oddaje vloge šteje dan prejema vloge na sklad. Vloge, ki bodo prispele po tem roku ali bodo poslane na napačen naslov, se štejejo kot prepozne in bodo vrnjene vlagatelju. Vloge se lahko vložijo tudi osebno v glavni pisarni sklada vsak delovni dan v času uradnih ur (ponedeljek, petek od 9.00 do 12.00 ure, sreda od 9.00 do 12.00 in od 14.00 do 16.00 ure), najkasneje do roka za oddajo vloge.

* 1. **Formalno popolna vloga**

Predložena vloga mora biti v zaprtem ovitku, ovitek pa mora biti označen z navedbo javnega razpisa. Neustrezno označena vloga se s sklepom zavrže.

Formalno popolno vlogo sestavljajo ustrezno izpolnjeni obrazci in priloge, podpisani s strani zakonitih zastopnikov in žigosani (razen, če pravni subjekt ne posluje z žigom, kar je potrebno navesti na mestu, kjer je predviden žig):

* Obrazec št. 1: Vloga (del razpisne dokumentacije),
* Obrazec št. 2: Finančni načrt in
* Obrazec št. 3: Izjava partnerjev o izpolnjevanju in sprejemanju razpisnih pogojev ter nameri k sodelovanju v partnerstvu (del razpisne dokumentacije).

Vloga mora biti oddana v papirni obliki na obrazcih, ki so del razpisne dokumentacije in mora vsebovati vse zahtevane priloge in podatke.

Vlogo in finančni načrt je potrebno posredovati tudi v elektronski obliki na podatkovnem nosilcu (CD ROM, DVD ali USB ključ). Obrazec št. 3: Izjavo partnerjev o izpolnjevanju in sprejemanju razpisnih pogojev ter izjavo o partnerstvu mora oddati vsak partner (vključno z vlagateljem), upošteva se tudi skenirana verzija.

* 1. **Označba ovitka**

Vloge morajo biti oddane v zaprtem ovitku z vidno oznako: »**NE ODPIRAJ – Vloga na JR KOC za lesarstvo**«. Vloge naj bodo označene s polnim nazivom in naslovom vlagatelja.

Dopolnitev vloge naj bo oddana v zaprtem ovitku z vidno oznako: »NE ODPIRAJ – Dopolnitev vloge na JR KOC za lesarstvo«. Dopolnitve vlog naj bodo označene s polnim nazivom in naslovom vlagatelja.

# Zahteve glede hranjenja dokumentacije o projektu

Upravičenci so dolžni hraniti dokumentacijo v zvezi s projektom vsaj 10 let po zaključku projekta. Ob ugotovljenih nepravilnostih, se to obdobje lahko smiselno podaljša.

Nosilni partner in partnerji kompetenčnega centra morajo hraniti predvsem naslednjo dokumentacijo:

* pogodbo o sofinanciranju projekta z vsemi prilogami in morebitnimi aneksi;
* dodatne dogovore in korespondenco (npr. spremembe projekta, spremembe finančnega načrta, spremembe pričakovanih rezultatov, zapisnike srečanj);
* zahtevke za izplačilo in drugo računovodsko-knjigovodsko dokumentacijo (račune, pogodbe, računovodske izpise ipd). Nosilni partner hrani dokumentacijo za celotno partnerstvo, posamezni partner pa dokumentacijo za lastne stroške;
* vsebinska in finančna poročila z dokumentacijo, ki so bila posredovana v zvezi z izbiro zunanjih izvajalcev, pogodbe z izbranimi zunanjimi izvajalci, poročila zunanjih izvajalcev (vsebinska in finančna);
* seznam napotitev v aktivnost usposabljanja ter liste prisotnosti udeležencev, vključenih v aktivnostih usposabljanja;
* sezname posredovanih materialov udeležencem ipd.

Vsak partner v partnerstvu je dolžan **porabo sredstev projekta spremljati na ločenem stroškovnem mestu**, tako da je mogoč pregled nad namensko porabo sredstev in zagotavljanje preprečevanja dvojnega financiranja. Voditi in hraniti mora bilanco prihodkov in odhodkov projekta.

Stroški oziroma izdatki morajo biti evidentirani v poslovnih knjigah in davčnih listinah partnerja. Stroški morajo biti preverljivi, spremljati jih morajo originalna dokazila (originalne listine). Partner mora imeti jasen pregled in zapis vseh finančnih transakcij, ki vključujejo informacije, potrebne za pripravo zahtevkov za izplačilo. Plačila se morajo vpisovati po datumu in številčnem vrstnem redu.

Po zaključku projekta morajo partnerji hraniti dokumentacijo na način, da je mogoče zagotavljati ustrezno revizijsko sled.

Vlagatelj se s podpisom pogodbe o sofinanciranju projekta zaveže, da bo skladu, ter drugim nadzornim slovenskim organom, predložil vse relevantne dokumente, ki izkazujejo resničnost, pravilnost in skladnost stroškov ter pravilnost postopkov in učinkovitost izvajanja projekta oziroma posameznih aktivnosti.

# Varovanje osebnih podatkov in poslovnih skrivnosti

Vsi podatki iz vlog, ki jih strokovna komisija odpre, so informacije javnega značaja, razen tistih, ki jih vlagatelji posebej označijo kot poslovno skrivnost. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Morebitni zunanji ocenjevalci, ki bodo sodelovali pri odpiranju in ocenjevanju vlog, bodo morali predhodno podpisati izjavo o zaupnosti.

# Dvojno financiranje

Za stroške, ki so predmet sofinanciranja, nobeden od partnerjev iz partnerstva ne sme prejeti sredstev iz drugih javnih virov financiranja (prepoved dvojnega financiranja), kar morajo biti vsi partnerji v partnerstvu sposobni kadarkoli dokazati. Če bo sklad ali ministrstvo ugotovilo, da je vlagatelj ali upravičeni prejemnik sredstev prejel sredstva za stroške programa tudi iz drugih javnih virov financiranja ali pa so mu bila kasneje odobrena, se lahko pogodba o sofinanciranju razdre, partner pa bo moral skladu povrniti vsa neupravičeno prejeta sredstva skupaj z zakonitimi zamudnimi obrestmi od dneva nakazila do dneva vračila sredstev.

Če se ugotovi, da je v postopku potrjevanja projekta ali izvrševanja projekta prišlo do resnih napak, nepravilnosti ali kršitve obveznosti, ali pa sklada ni seznanil z vsemi dejstvi in podatki, ki so mu bili znani ali bi mu morali biti znani oziroma, da je posredoval neresnične, nepopolne podatke oziroma dokumente ali prikril informacije, ki bi jih bil v skladu s tem javnim razpisom dolžan razkriti, ker bi lahko vplivali na odločitev sklada o dodelitvi sredstev ali da je neupravičeno pridobil sredstva po tem javnem razpisu na nepošten način, na podlagi ponarejene listine ali kaznivega dejanja, bo upravičenec dolžan vrniti neupravičeno prejeta sredstva skupaj z zakonskimi zamudnimi obrestmi od dneva nakazila na transakcijski račun upravičenca do dneva vračila sredstev. Če je takšno ravnanje namerno, se bo obravnavalo kot goljufija.

# Omejitve glede sprememb projekta

Partnerstvo je obvezano doseči cilje podane v vlogi. Upravičenec lahko predlaga spremembe:

* finančnega načrta – upravičenec, pooblaščen, da usklajuje sredstva in morebitne spremembe sporoči skladu. Pred tem mora obvestiti partnerstvo o spremembi in pridobiti soglasje tistih, ki se jim spreminjajo odobreni zneski;
* vključitev dodatnih partnerjev, če to prispeva k boljši realizaciji projekta;
* izločitev neaktivnih in neodzivnih partnerjev iz partnerstva.

# Odpiranje vlog in obveščanje vlagateljev o rezultatih javnega razpisa

Odpiranje vlog bo potekalo na sedežu sklada, Dunajska cesta 22, 1000 Ljubljana, v roku petih delovnih dni od poteka roka za oddajo vlog. Odpiranje vlog bo vodila komisija za izvedbo postopka javnega razpisa, ki jo imenuje predstojnik sklada. Odpiranje vlog bo javno. V primeru velikega števila prejetih vlog ali če se bodo obravnavali podatki, ki so po zakonu, ki ureja gospodarske družbe, označeni kot zaupni, lahko komisija odloči, da odpiranje vlog ni javno. O tej odločitvi se vlagatelje obvesti najkasneje en delovni dan pred predvidenim datumom javnega odpiranja z obvestilom na spletnem mestu sklada (www.sklad-kadri.si).

Odpirale se bodo samo v roku dostavljene, pravilno izpolnjene in označene ovojnice z vlogami, in sicer v vrstnem redu, v katerem so bile predložene.

Razpisna komisija bo v roku 8 dni od odprtja vlog pisno pozvala tiste vlagatelje, katerih vloge niso popolne, da jih dopolnijo v roku 8 dni od prejema poziva. Vloge, ki jih vlagatelji ne bodo dopolnili v skladu s pozivom za dopolnitev vlog in v določenem roku, bodo zavržene, razen, če se bo nepopolnost vloge nanašala na dopolnitev vloge s podatki o dejstvih, o katerih vodi uradno evidenco državni organ, organ lokalne skupnosti ali nosilec javnega pooblastila.

Vlagatelj v dopolnitvi vloge ne sme spreminjati:

* višine zaprošenih sredstev,
* dela vloge, ki se veže na tehnične specifikacije predmeta vloge,
* elementov vloge, ki vplivajo ali bi lahko vplivali na drugačno razvrstitev vloge glede na preostale prejete vloge v okviru tega javnega razpisa.

Vlagatelj sme le ob pisnem soglasju sklada popraviti očitne računske napake, pri čemer se višina zaprošenih sredstev ne sme spreminjati.

Vsi vlagatelji bodo o izidu javnega razpisa obveščeni najkasneje v 60 dneh po zaključku odpiranja vlog. Na podlagi predloga komisije bo predstojnik sklada izdal sklep izbranemu in neizbranim vlagateljem.

Z izbranim vlagateljem bo sklenjena pogodba o sofinanciranju. V primeru, da se vlagatelj v roku 8 (osem) dni od prejema poziva za podpis pogodbe nanj ne odzove, se šteje, da je umaknil vlogo za pridobitev sredstev.

# Pravno sredstvo

Zoper sklep iz prejšnjega odstavka lahko vlagatelj vloži pritožbo v roku 8 dni od prejema sklepa oziroma obvestila, in sicer na naslov: Javni sklad Republike Slovenije za razvoj kadrov in štipendije, Dunajska cesta 22, 1000 Ljubljana. Pritožnik mora v pritožbi natančno opredeliti razloge, zaradi katerih je pritožba vložena. Predmet pritožbe ne morejo biti postavljena merila za ocenjevanje vlog.

Pritožba ne ovira izvršitve sklepa o (ne)izboru, zoper katerega je vložena, oziroma ne zadrži podpisa pogodbe o sofinanciranju z izbranim vlagateljem.

# Informacije v zvezi z razpisno dokumentacijo

Celotno razpisno dokumentacijo in informacije v zvezi z namenom javnega razpisa lahko zainteresirani vlagatelji v razpisnem roku pridobijo na spletni strani sklada [www.sklad-kadri.si](http://www.sklad-kadri.si), na e-naslovu: [kocles@sklad-kadri.si](mailto:ime.priimek@sklad-kadri.si) ali preko telefona 01/434 10 81 v času uradnih ur.

Najpogostejša vprašanja in odgovori bodo objavljeni na spletni strani razpisa [www.sklad-kadri.si](http://www.sklad-kadri.si). Objavljeni odgovori na vprašanja so del razpisne dokumentacije. Sklad bo organiziral vsaj eno informativno delavnico za vlagatelje, kjer bodo ti seznanjeni s cilji razpisa in razpisno dokumentacijo.

Celotna razpisna dokumentacija vsebuje:

* Javni razpis
* Razpisno dokumentacijo
* Obrazec št. 1: Prijavni obrazec
* Obrazec št. 2: Finančni načrt
* Obrazec št. 3: Izjava partnerjev o izpolnjevanju in sprejemanju razpisnih pogojev ter izjava o partnerstvu
* Pogosta vprašanja
* Priloga št. 1: Vzorec pogodbe o sofinanciranju projekta
* Priloga št. 2: Vzorec partnerskega sporazuma

Javni sklad Republike Slovenije za razvoj kadrov in štipendije

# PRIJAVNI OBRAZCI

### Obrazec št. 1: Prijavnica

**NAVODILO:**

Obrazec se nahaja v posebni prilogi v obliki datoteke word, ki je del besedila razpisne dokumentacije.

### Obrazec št. 2: Finančni načrt

**NAVODILO:**

Obrazec se nahaja v posebni prilogi v obliki datoteke excel, ki je del besedila razpisne dokumentacije.

### Obrazec št. 3: Izjava partnerjev o izpolnjevanju razpisnih pogojev ter partnerstvu

**NAVODILO:**

Obrazec se nahaja v posebni prilogi v obliki datoteke word, ki je del besedila razpisne dokumentacije.

# PRILOGE

### Priloga št. 1: Vzorec pogodbe o sofinanciranju projekta (v nadaljevanju: operacije)

Pogodba je le vzorčna in ministrstvo oz. sklad si pridržuje pravice, da pogodbo pred podpisom ustrezno dopolni ali spremeni. Izbrani prijavitelj na javni razpis ima pravico podpis pogodbe, v primeru sprememb, ki bi bile zanj nesprejemljive, zavrniti. To mora izbrani prijavitelj storiti pisno! V kolikor zavrne podpis pogodbe, se šteje, da je odstopil od vloge in da je sklep o dodelitvi sredstev razveljavljen.

**JAVNI SKLAD REPUBLIKE SLOVENIJE ZA RAZVOJ KADROV IN ŠTIPENDIJE**,

Dunajska 22, 1000 Ljubljana, ki ga zastopa ODGOVORNA OSEBA [NAZIV, IME]

Matična številka: 1632060

Davčna številka: 77009444

Podračun pri UJP: 01100-6030960968

(v nadaljevanju: **sklad**)

in

**[POLNI NAZIV, NASLOV],**  ki jo zastopa ODGOVORNA OSEBA [NAZIV, IME]

Matična številka:

Davčna številka:

Transakcijski račun:

Naziv banke:

(v nadaljevanju: **upravičenec**)

na podlagi:

* 50. člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13 in 55/15 – ZFisP in 96/15 – ZIPRS1617);
* Zakona o spremljanju državnih pomoči (Uradni list RS, št. 37/04);
* Priglašene sheme pomoči po pravilu de minimis »Program izvajanja finančnih spodbud MGRT de minimis« (št. priglasitve: M001-2399245-2015/I), št. 440-1/2015 z dne 9. 5. 2016
* Pogodbe št. 2130-R460001 o vzpostavitvi in delovanju kompetenčnega centra za razvoj kadrov na področju lesarstva za obdobje 2016 in 2017, z dne 22. 6. 2016.

skleneta

**POGODBO o sofinanciranju projekta xxxxxx**

1. UVODNE DOLOČBE
2. člen

(uvodne določbe)

Pogodbeni stranki uvodoma ugotavljata:

* da je bila med Ministrstvom za gospodarski razvoj in tehnologijo in skladom sklenjena Pogodba št. 2130-xxxxxxx o vzpostavitvi in delovanju kompetenčnega centra za razvoj kadrov na področju lesarstva za obdobje 2016 in 2017 z dne xxxx;
* da je bil dne xx.xx 2016 v Uradnem listu RS objavljen Javni razpis za sofinanciranje vzpostavitve in delovanja kompetenčnega centra za razvoj kadrov v lesni industriji za obdobje 2016-2017 (v nadaljevanju: javni razpis);
* da je bil s Sklepom sklada o izbiri št. **xxxx z dne xxxx** potrjen projekt »[NAZIV projekta] « (v nadaljevanju: Sklep o izbiri);
* da pri izvajanju projekta v partnerstvu sodelujejo partnerji navedeni v vlogi, s katero se je upravičenec v imenu partnerstva prijavil na javni razpis (v nadaljevanju: vloga);
* da sredstva sofinanciranja projekta po tej pogodbi predstavljajo pomoč po pravilu »de minimis«, priglašena shema državne pomoči Programa izvajanja finančnih spodbud MGRT - de minimis (št. priglasitve: M001-2399245-2015, datum potrditve sheme: 9.5.2016; trajanje sheme: 31.12.2020).

1. PREDMET POGODBE
2. člen

(predmet pogodbe)

Predmet te pogodbe je sofinanciranje izvajanja projekta xxxxxxxx (v nadaljevanju: projekt) ter opredelitev medsebojnih odnosov ter pravic in obveznosti med skladom in upravičencem.

Namen javnega razpisa je vpeljati koncepte »dizajn managementa«, znamčenja ter razvoja drugih kompetenc zaposlenih, ki lahko krepijo uspešnost delovanja slovenskih lesarskih podjetij ter tako ohraniti delovna mesta v tej ključni slovenski gospodarski panogi ter zagotoviti:

* doseganje višje usposobljenosti zaposlenih v podjetjih, ki delujejo na področju lesarstva;
* doseganje večje konkurenčnosti podjetij, ki delujejo na področju lesarstva;
* podpirati izmenjavo znanja in dobrih praks med partnerji kompetenčnega centra.

1. člen

(namen in cilji projekta)

Namen projekta je sofinanciranje vzpostavitve in delovanja kompetenčnega centra za razvoj kadrov na področju lesarstva, ki ga izvaja partnerstvo in ki bo deloval za potrebe podjetij partnerstva, ki delujejo na področju lesarstva in njihove zaposlene.

Cilj projektaje vzpostavitev in delovanje kompetenčnega centra za razvoj kadrov na področju lesarstva, v okviru katerega se bo zviševala usposobljenost na določenih delovnih mestih v podjetjih, ki so vključena v partnerstvo.

V okviru projekta bo vzpostavljen kompetenčni center za razvoj kadrov v lesarstvu, ki bo:

* dosegel x.xxx vključitev v programe usposabljanja;
* uvedel vsaj xx izboljšav poslovnih procesov vključenih podjetij,
* prispeval k večji dodani vrednosti v vključenih podjetjih;
* pripravil x program usposabljanja.

Upravičenec se s podpisom pogodbe zavezuje, da bo zagotovil strokovno in vestno izvedbo projekta, katerega sofinanciranje je predmet te pogodbe.

1. člen

(sestavni deli pogodbe)

Sestavni del pogodbe je tudi besedilo razpisne dokumentacije.

1. člen

(upravičeni stroški)

Stroški in izdatki so upravičeni, če:

* so s projektom neposredno povezani, so potrebni za njegovo izvajanje in so v skladu s cilji projekta ter predmetom javnega razpisa;
* so dejansko nastali za dela, ki so bila opravljena, za blago, ki je bilo dobavljeno, oziroma za storitve, ki so bile izvedene in je upravičenec dostavil dokazilo o njihovem plačilu;
* so pripoznani v skladu s skrbnostjo dobrega gospodarja;
* so nastali in so plačani v obdobju upravičenosti;
* temeljijo na verodostojnih knjigovodskih in drugih listinah in
* so izkazani v skladu z veljavnimi nacionalnimi predpisi.

V okviru projekta so upravičeni naslednji stroški:

* stroški bruto plač, stroški nadomestil in prispevkov delodajalca v višini dejansko nastalih stroškov, vključno z vsemi upravičenimi stroški, ki nastanejo na projektu za delo do 2 zaposlitev do zneska 1.500 EUR za polovični delovni čas oz. 3.000 EUR za polni delovni čas na posameznega zaposlenega za posamezni mesec za:
  + vsebinsko vodenje projekta (npr. priprave in izvajanja načrta usposabljanj, pomoč pri diagnostiki potreb podjetij po usposabljanjih in izboljšavah, zagotavljanje kakovosti notranjih usposabljanj in svetovanj, spremljanje napredka zaposlenih …) in
  + administrativno in finančno vodenje projekta (npr. poročanje, priprava poročil, finančno spremljanje, zbiranje ponudb, izvedba naročil, organizacija usposabljanj in dogodkov …);
  + strokovno vodenje projekta z izvedbo usposabljanj in aktivnosti vpeljave vsebin dizajn managementa v vključena podjetja;
* posredni stroški v pavšalnem znesku v višini 15 % neposrednih upravičenih stroškov dela;
* potni stroški, kot jih določa 12. točka razpisne dokumentacije;
* usposabljanja in svetovanja, ki vključujejo stroške usposabljanja in uvajanja vsebine usposabljanj v prakso podjetij:
  + za zunanje usposabljanje/svetovanje se povrnejo stroški zunanjih storitev povezanih z organizacijo in izvedbo dogodkov oz. kotizacij;
  + za »notranje usposabljanje« in svetovanja se povrnejo stroški vključenemu partnerju na podlagi standardnega stroška na enoto (pedagoška ura), ki znaša 20 EUR / uro, na pedagoško uro izvedbe se prizna do 2 uri priprave.

Strošek DDV ni upravičen strošek.

Podlaga za uveljavljanje stroškov je odobren finančni načrt, ki ga je partnerstvo oddalo ob oddaji vloge. Morebitno spremembo finančnega načrta je potrebno predhodno uskladiti s skladom ter pridobiti soglasje pred spremembo. Za uskladitev med partnerji je odgovoren upravičenec, ki posreduje predlog morebitne spremembe.

Podrobneje so pravila in postopki povezani s finančnim upravljanjem projekta določeni v Navodilih za izvedbo projekta, ki jih izda sklad (v nadaljevanju: navodila sklada)

1. VREDNOST POGODBE
2. člen

(načrtovana vrednost pogodbe)

Projekt financira Ministrstvo za gospodarski razvoj in tehnologijo (v nadaljevanju: MGRT).

Sklad bo upravičencu zagotavljal sredstva v višini največ 560.000,00 EUR za sofinanciranje upravičenih stroškov projekta po tej pogodbi. Koriščenje sredstev oz. predvidena dinamika izplačevanja sredstev za sofinanciranje projekta je:

* proračunsko leto 2016: **285.000,00 EUR** in
* proračunsko leto 2017: **275.000,00 EUR**.

Izplačilo sredstev bo izvedeno na podlagi potrjenega zahtevka za izplačilo z zahtevanimi prilogami in dokazili.

Sredstva za sofinanciranje projekta predstavljajo pomoč po pravilu »de minimis«, priglašeno s shemo »Program izvajanja finančnih spodbud MGRT-de minimis «, številka priglasitve: M001-2399245-2015/I. V primeru prekoračitve dodeljenega zneska pomoči po pravilu »de minimis«, sklad določi ustrezne ukrepe skladno z veljavnimi predpisi.

V skladu s 5. členom Uredbe komisije (EU) št. 1407/2013 z dne 18. december 2013 o uporabi členov 107 in 108 Pogodbe o delovanju Evropske unije pri pomoči de minimis (Uradni list Evropske unije L 352/1 z dne 24. 12. 2013) se pomoč de minimis lahko kumulira s pomočjo de minimis do zgornje dovoljene meje (200.000 EUR oz. 100.000 EUR za podjetja, ki delujejo v komercialnem cestnem tovornem prevozu), ne sme pa se kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči, določen za posebne okoliščine vsakega primera v uredbi o skupnih izjemah ali sklepu Komisije.

1. člen

(zahtevek za izplačilo)

Sredstva bo sklad nakazal upravičencu na podlagi pravočasno prejetega in potrjenega zahtevka za sofinanciranje s prilogami in dokazili.

Upravičenec je dolžan posredovati urejen zahtevek za izplačilo s prilogami, skladno z navodili sklada. V nasprotnem primeru je dolžan na poziv sklada urediti dokumentacijo na predpisan način v predpisanem roku. V kolikor upravičenec ne uredi dokumentacije, sklad ni dolžan pregledati in potrditi zahtevka za sofinanciranje.

Če sklad pri pregledu posredovanega zahtevka za izplačilo na priloženih prilogah in dokazilih ugotovi pomanjkljivosti, pozove upravičenca k dopolnitvi. Upravičenec je dolžan dopolnjeni zahtevek z zahtevanimi prilogami posredovati skladu v 8 dneh od prejetega poziva. Če upravičenec skladu popravljenega zahtevka ne bo vrnil v tem roku, sklad zahtevanega zneska, do katerega bi bil upravičenec morebiti upravičen, ne bo poravnal. Sklad ima pravico zavrniti zahtevek za izplačilo, v katerem cene usposabljanj bistveno presegajo cene primerljivih usposabljanj na trgu.

Sklad bo uradno in pravočasno posredovani popolni zahtevek za sofinanciranje s prilogami poravnal praviloma v 60 dneh od prejema popolnega zahtevka za sofinanciranje.

Sklad bo pridobljene podatke upravičenca uporabil izključno za namene tega javnega razpisa in jih bo varoval v skladu z veljavno zakonodajo.

1. ROK ZA IZVEDBO
2. člen

(obdobje upravičenosti)

(1) Upravičenec je dolžan zaključiti vse aktivnosti najkasneje do 31. 10. 2017.

(2) Obdobje upravičenosti stroškov in izdatkov v okviru projekta je od objave razpisa do 31.10.2017.

(4) Obdobje upravičenosti javnih izdatkov (izplačil iz proračuna) je od podpisa pogodbe do 31. 12. 2017.

(5) Rok za oddajo zadnjega zahtevka je 3.11.2017.

1. PRAVICE IN OBVEZNOSTI POGODBENIH STRANK
2. člen

(obveznosti sklada)

Sklad se zavezuje, da bo:

1. spremljal in nadziral izvajanje te pogodbe;
2. pripravil navodila sklada;
3. izvajal vsebinsko, tehnično in finančno preverjanje upravičenih stroškov, dokazil o plačilih in pripadajoče dokumentacije;
4. spremljal in nadziral izvajanje aktivnosti projekta pri upravičencu oz. na kraju samem, vključno z napovedanimi ali nenapovedanimi kontrolami izvedbe napovedanih aktivnosti;
5. spremljal pravilno izvajanje pomoči po pravilu »de minimis«;
6. zagotavljal revizijsko sled in hrambo vseh dokumentov, ki so potrebni za zagotovitev ustrezne revizijske sledi;
7. zagotavljal možnost nadzora porabe sredstev s strani pristojnih organov, in ukrepal skladno z njihovimi priporočili.
8. člen

(obveznosti upravičenca)

Upravičenec se zavezuje, da bo:

1. izvajal aktivnosti projekta v skladu s to pogodbo in vlogo, veljavnimi predpisi, po dogovorjenem terminskem in finančnem načrtu ter po pravilih stroke kakovostno in gospodarno ter k takšni izvedbi zavezal partnerje inzunanje izvajalce;
2. partnerje zavezal k izpolnjevanju določb te pogodbe in v roku 30 dni od podpisa te pogodbe posredoval skladu s strani vseh partnerjev podpisan partnerski sporazum;
3. vsaj 3 dni vnaprej sporočal termine, lokacije in cene vseh usposabljanj skladu, ki lahko kadarkoli nenapovedano opravi kontrolo izvedbe;
4. pridobil soglasje sklada za izvedbo usposabljanj, katerih cena usposabljanja na udeleženca presega 500,00 EUR ali skupno 2.000 EUR (ne glede na število udeležencev), ali gre za posebej pripravljena usposabljanja, ki se ne izvajajo po javno objavljenem ceniku oz. ponudbi;
5. dodeljena sredstva uporabil izključno za izvajanje projekta v skladu s to pogodbo;
6. pred izvajanjem projekta določil ustrezno ločeno računovodsko kodo in vodil ločen računovodski sistem ali ustrezno knjigovodsko evidenco za izvajanje projekta ter k temu zavezal partnerje;
7. obvezno hranil vsa dokazila, ki so podlaga za pripravo zahtevka za izplačilo in drugo dokumentacijo o projektu najmanj 10 let po zaključku projekta;
8. pripravljal in skladu posredoval vse potrebne podatke in dokumentacijo za usklajevanje predpisanega zahtevka za izplačilo ter po uskladitvi posredoval zahtevek za izplačilo ter ostale obrazce v skladu z navodili sklada;
9. pripravljal finančna in vsebinska poročila v obliki, ki jo bo predpisal sklad ter na zahtevo pripravil izredna poročila s predpisano vsebino in rokom izdelave;
10. V primeru prekoračitve dovoljenega zneska pomoči po pravilu »de minimis«, določenega v drugem odstavku 5. člena Uredbe št. 1407/2013/ES, s strani posameznega partnerja prejeta sredstva v celoti vrnil;
11. zagotavljal revizijsko sled in hrambo vseh dokumentov, ki so potrebni za zagotovitev ustrezne revizijske sledi;
12. posredoval potrdila o prenakazilih povrnjenih sredstev partnerjem v roku 5 dni po prejemu;
13. zagotavljal možnost nadzora porabe sredstev s strani pristojnih organov, in ukrepal skladno z njihovimi priporočili ter o tem obveščal sklad;
14. če se izkaže, da so uveljavljeni in izplačani stroški neupravičeni, je dolžan povrniti razliko skladu v skladu s pozivom k vračilu sredstev.
15. NADZOR NAD IZVAJANJEM POGODBENIH OBVEZNOSTI
16. člen

(namenska in nenamenska poraba sredstev)

(1) Odobrena sredstva na podlagi te pogodbe so namenska in jih mora upravičenec porabiti izključno za izvajanje projekta, katerega sofinanciranje je predmet te pogodbe.

(2) Za nenamensko porabo sredstev se šteje, če:

* sredstva niso bila porabljena za namen, za katerega so bila dodeljena,
* upravičenec navaja lažne ali netočne podatke, podatke ponareja ali jih namenoma izpusti,
* se ugotovijo odstopanja od pogodbe s finančnimi posledicami.

(3) Sklad spremlja namensko porabo sredstev tako, da skrbnik pogodbe predhodno preveri upravičenost izplačila na osnovi posredovanih dokazil in pripadajoče dokumentacije.

(4) Upravičenec je dolžan skladu in ostalim pristojnim organom z namenom nadzora porabe sredstev vsak čas omogočiti dostop do fizičnih rezultatov projekta ter dokumentacije, vezane na projekt in vpogled vanjo, vključno s kontrolo na kraju samem.

(5) V primeru, da sklad ugotovi, da je upravičenec sredstva uporabil nenamensko, se z dnem te ugotovitve ta pogodba lahko šteje za razvezano, upravičenec pa je v roku 30 dni po prejemu pisne zahteve dolžan vrniti:

* sorazmeren del prejetih sredstev v primeru iz prve in tretje alineje 2. odstavka tega člena oziroma
* celoten znesek prejetih sredstev v primeru iz druge alineje 2. odstavka tega člena.

(6) Sklad zahteva vračilo že prejetih sredstev skupaj z zakonitimi obrestmi, ki so obračunane od dneva nakazila do dneva vračila. V primeru, da upravičenec sredstev ne vrne v roku, tečejo zakonite zamudne obresti, ki so obračunane od dneva zamude do dneva vračila.

1. člen

(neizpolnjevanje pogodbenih obveznosti)

(1) V primeru, da sklad ugotovi, da upravičenec ne izpolnjuje pogodbenih obveznosti, mu določi rok za odpravo nepravilnosti.

(2) Če upravičenec kljub pozivu sklada pomanjkljivosti v postavljenem roku ne odpravi, sklad določi ustrezne ukrepe kot odziv na neizpolnjevanje pogodbenih obveznosti .

(3) Če upravičenec naloženih ukrepov ne upošteva, lahko sklad odstopi od pogodbe in zahteva vračilo že prejetih sredstev skupaj z zakonitimi obrestmi, ki so obračunane od dneva nakazila do dneva vračila.

1. člen

(sprememba projekta)

(1) Če upravičenec ugotovi, da ne bo mogel izpolniti pogodbenih obveznosti in da bo prišlo do finančne, vsebinske oziroma časovne spremembe projekta, mora čim prej, najpozneje pa v 5 delovnih dneh od nastanka razloga za spremembo to pisno obrazložiti in utemeljiti skladu.

(2) Upravičenec lahko predlaga druge spremembe, ki so ključne za doseganje vsebinskih ciljev in rezultatov projekta, vključno z morebitno spremembo partnerstva ali finančnega načrta. Podrobnejši postopek spremembe partnerstva, je opisan v navodilih sklada.

(3) Upravičenec mora s partnerji uskladiti predlog sprememb projekta.

(4) Upravičenec mora pred vsako spremembo partnerskega sporazuma pridobiti soglasje s strani sklada.

(5) Sklad lahko predlagane spremembe potrdi ali ne potrdi.

(6) Če upravičenec ne izpolni obveznosti iz prvega odstavka tega člena, lahko sklad odstopi od pogodbe.

(7) Upravičenec je dolžan povrniti neupravičeno prejeta sredstva po tej pogodbi skupaj z zakonitimi obrestmi od dneva nakazila do dneva vračila.

1. člen

(odstop od pogodbe)

(1) Če upravičenec predčasno odstopi od pogodbe na podlagi utemeljenih razlogov, izgubi pravico do sofinanciranja razen do sofinanciranja tistih upravičenih stroškov, ki so vezani na že izpeljane aktivnosti projekta. Med utemeljene razloge sodijo razlogi, nastali po sklenitvi pogodbe, ki niso rezultat dejanj upravičenca, so nepričakovani in ki jih upravičenec ni mogel preprečiti, ne odpraviti in se jim tudi ne izogniti. Upravičenec je v tem primeru dolžan nositi stroške, ki nastanejo zaradi odstopa od pogodbe.

(2) V primeru predčasnega odstopa upravičenca od pogodbe brez utemeljenih razlogov lahko sklad zahteva vračilo že prejetih sredstev skupaj z zakonitimi obrestmi, ki so obračunane od dneva nakazila do dneva vračila.

1. NADZOR NAD PORABO SREDSTEV
2. člen

(nadzor)

(1) Sklad spremlja in nadzira izvajanje pogodbe ter namensko in upravičeno porabo dodeljenih sredstev. Sklad lahko v spremljanje in nadzor nad porabo proračunskih sredstev vključi tudi zunanje strokovnjake.

(2) Upravičenec se zavezuje, da bo omogočil vsebinski, tehnični, administrativni in finančni nadzor nad izvajanjem projekta, katerega sofinanciranje je predmet te pogodbe. Nadzor se izvaja s strani sklada in pristojnih organov Republike Slovenije.

(2) Upravičenec se zavezuje, da bo nadzornim organom predložil vse dokumente, ki izkazujejo resničnost, pravilnost in skladnost upravičenih stroškov projekta, katerih sofinanciranje je predmet te pogodbe.

(3) V primerih nadzora na kraju samem bo upravičenec omogočil vpogled v informacijske programe, listine in postopke v zvezi z izvajanjem projekta. Upravičenec se zavezuje, da bo sodeloval pri izvedbi teh kontrol ter se nanje ustrezno pripravil.

(4) Če upravičenec ne omogoči izvedbe kontrole, se to šteje za neizpolnjevanje pogodbenih obveznosti.

1. člen

(prepoved dvojnega financiranja)

(1) Upravičenec zagotavlja, da za stroške, ki so predmet sofinanciranja te pogodbe, ni prejel oziroma ne bo prejel sredstev iz drugih javnih virov financiranja (prepoved dvojnega financiranja).

(2) Če sklad ugotovi, da je upravičenec prejel sredstva za stroške, ki so predmet te pogodbe, tudi iz drugih virov financiranja ali pa so mu bila odobrena, se lahko pogodba razdre.

(3) Upravičenec je dolžan skladu povrniti neupravičeno prejeta sredstva skupaj z zakonitimi obrestmi.

(4) Upravičenec je dolžan k izpolnjevanju te obveznosti zavezati tudi partnerje.

1. DODATNA DOLOČILA
2. člen

(dolžnost poročanja upravičenca)

(1) Upravičenec je dolžan pripravljati in posredovati skladu poročila o poteku in rezultatih porabljenih sredstev, doseganju načrtovanih ciljev v fazi izvajanja projekta.

(2) V skladu z Navodili sklada je upravičenec dolžan posredovati poročila, kot sledi:

* vmesno poročilo do 30. 2. 2017;
* končno poročilo do 20. 11. 2017.

(3) Upravičenec je dolžan na zahtevo sklada pripraviti in posredovati tudi izredna poročila s predpisano vsebino in v roku, ki ga določi sklad.

1. člen

(nakazilo sredstev)

(1)Sklad bo uradno in pravočasno posredovani popoln zahtevek za izplačilo s prilogami poravnal praviloma v 60 dneh od prejema popolnega zahtevka za sofinanciranje. Sredstva bodo nakazana na transakcijski račun oz. podračun upravičenca.

(2) Upravičenec mora s strani sklada nakazana sredstva v roku 5 delovnih dni prenakazati vsem partnerjem in dokazila o prenakazilu posredovati skladu. V primeru neizpolnjevanja obveznosti do partnerjev se ustavijo nadaljnja izplačila s strani sklada, vse dokler niso obveznosti izpolnjene. V primeru dokončne zaustavitve izplačil se izvede ukrep odstopa od pogodbe in vračil neupravičeno prejetih sredstev.

1. člen

(varovanje osebnih podatkov in poslovnih skrivnosti)

(1) Sklad in upravičenec se zavezujeta k varovanju osebnih podatkov in poslovnih skrivnosti, pridobljenih tekom izvajanja programa, v skladu z veljavnim Zakonom o varstvu osebnih podatkov, veljavnim Zakonom o gospodarskih družbah in drugo veljavno zakonodajo.

(2) Upravičenec je dolžan k izpolnjevanju te obveznosti zavezati tudi partnerje in zunanje izvajalce.

1. člen

(protikorupcijska klavzula)

V primeru, da se ugotovi, da pri izvajanju te pogodbe kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

Če se ugotovi, da za prejemnika v razmerju do Ministrstva za gospodarski razvoj in tehnologijo ali Sklada obstaja prepoved poslovanja iz 35. člena Zakona o integriteti in preprečevanju korupcije (Uradni list RS, št. 69/11 – upb), je ta pogodba nična.

Če se ugotovi, da je ta pogodba nična, mora vsaka pogodbena stranka vrniti drugi vse, kar je na podlagi pogodbe prejela. Stranka, ki je kriva za ničnost pogodbe, odgovarja drugi stranki tudi za škodo zaradi ničnosti pogodbe.

1. KONČNE DOLOČBE
2. člen

(odgovorne osebe)

(1) S strani sklada je odgovorna oseba [IME PRIIMEK], skrbnik pogodbe je xxxx.

(2) S strani upravičenca je odgovorna oseba [IME ODGOVORNE OSEBE], skrbnik pogodbe je [IME SKRBNIKA].

(3) Pogodbena stranka je dolžna drugo pogodbeno stranko o spremembi odgovorne osebe ali skrbnika pogodbe pisno obvestiti v roku 3 dni od nastale spremembe.

1. člen

(reševanje sporov)

Pogodbeni stranki se zavezujeta, da bosta morebitne spore iz te pogodbe reševali sporazumno. V primeru, da sporazumna rešitev spora ni mogoča, se zadeva preda stvarno pristojnemu sodišču v Ljubljani.

1. člen

(veljavnost pogodbe)

(1) Pogodba začne veljati z dnem podpisa vseh pogodbenih strank in velja najkasneje do ##. ##. ####.

(2) Pogodba je sestavljena v dveh enakih izvodih, od katerih prejmeta upravičenec in sklad po en izvod.

(3) Vse spremembe in dopolnitve pogodbe pogodbeni stranki uredita s pisnim aneksom k tej pogodbi.

|  |  |
| --- | --- |
| V Ljubljani, dne \_\_\_\_\_\_\_\_\_\_\_\_\_\_  Štev.: \_\_\_\_\_\_\_\_\_\_\_\_\_\_\_\_\_\_\_\_\_\_ | **JAVNI SKLAD REPUBLIKE SLOVENIJE ZA RAZVOJ KADROV IN ŠTIPENDIJE**  IME  ODGOVORNA OSEBA |
| V\_\_\_\_\_\_\_\_\_\_, dne\_\_\_\_\_\_\_\_\_\_\_\_\_  Štev.: \_\_\_\_\_\_\_\_\_\_\_\_\_\_\_\_\_\_\_\_\_\_\_ | ***NAZIV UPRAVIČENCA***  IME  ODGOVORNA OSEBA |

### Priloga št. 2: Partnerski sporazum o sodelovanju (tipski osnutek sporazuma)

Gre za vzorec partnerskega sporazuma o sodelovanju, ki se pred podpisom lahko spremeni.

**NAZIV;**

NASLOV, ki jo zastopa [IME](v nadaljevanju: **upravičenec**)

Davčna številka upravičenca: #######

Matična številka upravičenca: ##########

Transakcijski račun upravičenca: #####-#########

Odprt pri banki: [NAZIV BANKE]

in

**NAZIV;**

NASLOV, ki jo zastopa [IME](v nadaljevanju: **partner**)

Davčna številka partnerja: #######

Matična številka partnerja: ##########

Transakcijski račun partnerja: #####-#########

Odprt pri banki: [NAZIV BANKE]

in

**NAZIV;**

NASLOV, ki jo zastopa [IME](v nadaljevanju: **partner**)

Davčna številka partnerja: #######

Matična številka partnerja: ##########

Transakcijski račun partnerja: #####-#########

Odprt pri banki: [NAZIV BANKE]

in

**…**

(v nadaljevanju: **partnerji sporazuma**)

sklenejo

**PARTNERSKI SPORAZUM O SODELOVANJU PRI IZVEDBI PROJEKTA**

[NAZIV PROJEKTA]

1. člen

(uvodne določbe)

Uvodoma partnerji sporazuma o sodelovanju ugotavljajo, da:

1. so z oddajo vloge kot partnerji kandidirali za izvedbo projekta [NAZIV projekta] (v nadaljevanju projekt), ki se izvaja v okviru Javnega razpisa za sofinanciranje vzpostavitve in delovanja kompetenčnega centra za razvoj kadrov v lesni industriji za obdobje 2016-2017;
2. so se pred oddajo vloge dogovorili, da bo v primeru odobritve sofinanciranja vlagatelj [NAZIV] nastopal kot upravičenec v imenu celotnega partnerstva, prevzel odgovornost v imenu partnerstva do javnega sklada RS za razvoj kadrov in štipendije (v nadaljevanju: sklad);
3. je bil projekt izbran za sofinanciranje na javnem razpisu s sklepom o sofinanciranju št. xxx dne xxxx.;
4. je upravičenec xx.xx.2016 v imenu partnerstva podpisal pogodbo o sofinanciranju projekta s skladom [POLNI NAZIV] (v nadaljevanju: pogodba o sofinanciranju);
5. sprejemajo sporazum o sodelovanju pri izvedbi projekta z namenom dogovora o izvajanju projekta v skladu z oddano vlogo.
6. člen

(predmet sporazuma)

(1) Predmet tega sporazuma je izvajanje projekta v okviru Javnega razpisa za sofinanciranje vzpostavitve in delovanja kompetenčnega centra za razvoj kadrov v lesni industriji za obdobje 2016-2017.

(2) S tem sporazumom se urejajo medsebojni odnosi ter pravice in obveznosti med partnerji sporazuma in v razmerju do sklada v zvezi z izvajanjem in sofinanciranjem projekta v skladu s potrjeno vlogo.

3. člen

(namen in cilji projekta)

(1) Namen projekta je sofinanciranje vzpostavitve in delovanja kompetenčnega centra za razvoj kadrov na področju lesarstva, ki ga izvaja partnerstvo in ki bo deloval za potrebe podjetij partnerstva, ki delujejo na področju lesarstva in njihove zaposlene.

(2) Cilj projektaje vzpostavitev in delovanje kompetenčnega centra za razvoj kadrov na področju lesarstva, v okviru katerega se bo zviševala usposobljenost na določenih delovnih mestih v podjetjih, ki so vključena v partnerstvo.

(3) Cilji (kazalniki) ki se spremljajo na ravni projekta so:

* vzpostavitev enega kompetenčnega centra za razvoj kadrov v lesarstvu;
* xxxx vključitev v programe usposabljanja;
* vsaj xx izboljšav poslovnih procesov vključenih podjetij;
* večja dodana vrednost lesnih izdelkov;
* pripraviti x program usposabljanja.

(4) Partnerji sporazuma se zavezujejo doseči cilje podane v vlogi na Javni razpis za sofinanciranje vzpostavitve in delovanja kompetenčnega centra za razvoj kadrov v lesni industriji za obdobje 2016-2017.

1. člen

(upravičeni stroški)

(1) Stroški in izdatki so upravičeni, če:

* so s projektom neposredno povezani, so potrebni za njegovo izvajanje in so v skladu s cilji projekta ter predmetom javnega razpisa;
* so dejansko nastali za dela, ki so bila opravljena, za blago, ki je bilo dobavljeno, oziroma za storitve, ki so bile izvedene in je upravičenec dostavil dokazilo o njihovem plačilu;
* so pripoznani v skladu s skrbnostjo dobrega gospodarja;
* so nastali in so plačani v obdobju upravičenosti;
* temeljijo na verodostojnih knjigovodskih in drugih listinah in
* so izkazani v skladu z veljavnimi nacionalnimi predpisi.

(2) Upravičeni stroški projekta so stroški:

* stroški bruto plač, stroški nadomestil in prispevkov delodajalca v višini dejansko nastalih stroškov, vključno z vsemi upravičenimi stroški, ki nastanejo na projektu za delo do 2 zaposlitev do zneska 1.500 EUR za polovični delovni čas oz. 3.000 EUR za polni delovni čas na posameznega zaposlenega za posamezni mesec za:
  + vsebinsko vodenje projekta (npr. priprave in izvajanja načrta usposabljanj, pomoč pri diagnostiki potreb podjetij po usposabljanjih in izboljšavah, zagotavljanje kakovosti notranjih usposabljanj in svetovanj, spremljanje napredka zaposlenih …) in
  + administrativno in finančno vodenje projekta (npr. poročanje, priprava poročil, finančno spremljanje, zbiranje ponudb, izvedba naročil, organizacija usposabljanj in dogodkov …);
  + strokovno vodenje projekta z izvedbo usposabljanj in aktivnosti vpeljave vsebin dizajn managementa v vključena podjetja;
* posredni stroški v pavšalnem znesku v višini 15 % neposrednih upravičenih stroškov dela;
* potni stroški, kot jih določa 12. točka razpisne dokumentacije;
* usposabljanja in svetovanja, ki vključujejo stroške usposabljanja in uvajanja vsebine usposabljanj v prakso podjetij:
  + za zunanje usposabljanje/svetovanje se povrnejo stroški zunanjih storitev povezanih z organizacijo in izvedbo dogodkov oz. kotizacij;
  + za »notranje usposabljanje« in svetovanja se povrnejo stroški vključenemu partnerju na podlagi standardnega stroška na enoto (pedagoška ura), ki znaša 20 EUR / uro, na pedagoško uro izvedbe se prizna do 2 uri priprave

.

(3) Strošek DDV ni upravičen strošek.

(4) Podrobneje so vrste stroškov in dokazila za izkazovanje stroškov in izdatkov določena v Navodilih za izvedbo projekta, ki jih izda sklad in bodo objavljena na spletnih straneh sklada (v nadaljevanju: navodila sklada).

(5) Podlaga za uveljavljanje stroškov je finančni načrt, ki ga je partnerstvo oddalo ob oddaji vloge. Upravičenec je pooblaščen, da usklajuje sredstva in morebitne spremembe sporoči skladu. Pred tem mora partnerje sporazuma obvestiti o spremembi in pridobiti soglasje partnerjev, katerih finančni načrt se spreminja.

1. člen

(obdobje upravičenosti)

(1) Partnerstvo je dolžno zaključiti vse aktivnosti najkasneje do 31. 10. 2017.

(2) Obdobje upravičenosti stroškov v okviru projekta je od dne objave razpisa v Uradnem listu RS do 31. 10. 2017.

(3) Obdobje upravičenosti izdatkov partnerjev sporazuma je od dne objave razpisa v Uradnem listu RS do xx. x. 2017.

(4) Obdobje upravičenosti javnih izdatkov (izplačil iz proračuna) je od podpisa pogodbe o sofinanciranju do 31.12.2017.

1. člen

(obveznosti upravičenca)

Upravičenec se je s podpisom pogodbe o sofinanciranju zavezal, da bo:

1. nastopal v imenu partnerstva in izvajal aktivnosti projekta v skladu s pogodbo o sofinanciranju, veljavnimi predpisi, po dogovorjenem terminskem in finančnem načrtu ter po pravilih stroke kakovostno in gospodarno ter k takšni izvedbi zavezal partnerje sporazuma inzunanje izvajalce;
2. partnerje sporazuma zavezal k izpolnjevanju določb pogodbe o sofinanciranju in v roku 30 dni od podpisa pogodbe o sofinanciranju posredoval skladu s strani vseh partnerjev podpisan partnerski sporazum;
3. vsaj 3 dni vnaprej sporočal termine in lokacije usposabljanj skladu, ki lahko kadarkoli nenapovedano opravi kontrolo pri kateremkoli partnerju za namene preverjanja dejanskega izvajanja programov usposabljanj;
4. na ravni projekta zagotavljal izvedbo ustreznih postopkov izbora zunanjih izvajalcev v skladu z veljavnimi predpisi javnega naročanja in pri tem dosledno upošteval protikorupcijsko klavzulo v skladu s 14. členom Zakona o integriteti in preprečevanju korupcije;
5. dodeljena sredstva uporabil izključno za izvajanje projekta v skladu s pogodbo o sofinanciranju;
6. pred začetkom izvajanja projekta določil ustrezno ločeno računovodsko kodo in vodil ločen računovodski sistem ali ustrezno knjigovodsko evidenco za izvajanje projekta ter k temu zavezal partnerje sporazuma;
7. spremljal morebitne prihodke projekta ter o le-teh poročal skladu;
8. obvezno hranil vsa dokazila, ki so podlaga za pripravo zahtevka za izplačilo in drugo dokumentacijo o projektu najmanj 10 let po zaključku projekta;
9. pridobil soglasje sklada za izvedbo usposabljanj, katerih cena usposabljanja na udeleženca presega 500,00 EUR ali skupno 2.000 EUR (ne glede na število udeležencev), ali gre za posebej pripravljena usposabljanja, ki se ne izvajajo po javno objavljenem ceniku oz. ponudbi;
10. pripravljal in skladu posredoval vse potrebne podatke in dokumentacijo za usklajevanje predpisanega zahtevka za izplačilo;
11. pripravljal finančna in vsebinska poročila v obliki, ki jo bo predpisal sklad ter na zahtevo sklada pripravil izredna poročila s predpisano vsebino in rokom izdelave;
12. zagotavljal revizijsko sled in hrambo vseh dokumentov, ki so potrebni za zagotovitev ustrezne revizijske sledi;
13. zagotavljal možnost nadzora porabe sredstev s strani pristojnih nadzornih organov, vključno s skladom, in ukrepal skladno z njihovimi priporočili ter o tem obveščal sklad;
14. člen

(obveznosti partnerjev)

Partnerji sporazuma se zavezujejo da bodo:

1. izvajali aktivnosti projekta v skladu s pogodbo o sofinanciranju, tem sporazumom, veljavnimi predpisi in dokumenti zadevnega področja, po dogovorjenem terminskem in finančnem načrtu ter po pravilih stroke kakovostno, s skrbnostjo dobrega gospodarja in bo k takšni izvedbi zavezali tudizunanje izvajalce;
2. sodelovali pri usklajevanju sprememb oz. potrjevanju sprememb partnerskega sporazuma in se v roku 5 dni od poziva odzvali k podpisu spremembe partnerskega sporazuma;
3. posredovali upravičencu okvirni seznam zaposlenih v podjetjih, ki bodo vključeni v usposabljanja, oziroma projektne aktivnosti;
4. upravičencu vnaprej napovedovali predvidene termine in lokacije usposabljanj (ter morebitne spremembe), 7 dni pred izvedbo usposabljanj;
5. informirali upravičenca o namenu izvedbe usposabljanj, katerih cena usposabljanja na udeleženca presega 500,00 EUR ali skupno 2.000 EUR (ne glede na število udeležencev), ali gre za posebej pripravljena usposabljanja, ki se ne izvajajo po javno objavljenem ceniku oz. ponudbi, da bo upravičenec lahko pridobil dodatno soglasje sklada;
6. zagotavljali izvedbo vseh ustreznih postopkov izbora zunanjih izvajalcev v skladu z veljavnimi predpisi javnega naročanja in pri tem dosledno upoštevali protikorupcijsko klavzulo v skladu s 14. členom Zakona o integriteti in preprečevanju korupcije;
7. dodeljena sredstva uporabili strogo namensko, izključno za izvajanje upravičenih aktivnosti projekta;
8. pred začetkom izvajanja projekta določili ustrezno ločeno računovodsko kodo in vodili ločen računovodski sistem ali ustrezno knjigovodsko evidenco za izvajanje projekta;
9. spremljali morebitne prihodke projekta ter o le-teh poročali skladu;
10. obvezno hranili vsa dokazila za stroške, ki jih uveljavljajo in so podlaga za pripravo zahtevka za izplačilo in drugo dokumentacijo o projektu najmanj 10 let po zaključku projekta;
11. upravičencu posredovali vse potrebne podatke in dokumentacijo za usklajevanje predpisanega zahtevka za izplačilo;
12. upravičencu posredovali informacije za pripravo finančnih in vsebinskih poročil v obliki, ki jo bo predpisal sklad ter na zahtevo upravičenca pripravil izredna poročila s predpisano vsebino in v danem roku izdelave;
13. v primeru prekoračitve dovoljenega zneska pomoči po pravilu »de minimis«, določenega v drugem odstavku 5. člena Uredbe št. 1407/2013/ES, prejeta sredstva v celoti vrnili;
14. zagotavljali revizijsko sled in hrambo vseh dokumentov, ki so potrebni za zagotovitev ustrezne revizijske sledi;
15. zagotavljali možnost nadzora porabe sredstev s strani nadzornih organov, vključno s skladom, in ukrepali skladno z njihovimi priporočili ter o tem obveščali sklad;

**[ČLENI 7 – 11 SO ČLENI, KI JIH DOLOČIJO PARTNERJI]**

1. člen

(projektna pisarna)

**Vodenje projekta (projektna pisarne)** za potrebe podjetij v partnerstvu na področju razvoja kadrov ter za zagotavljanje kakovostne tehnične in vsebinske izvedbe projekta e prevzame:

* upravičenec v celoti

[ALI]

* upravičenec, ki bo predvsem opravljal naslednje naloge:
  + [NAVEDBA NALOG]
  + , ter
* [NAZIV PARTNERJA], katerega glavne naloge bodo: …
  + npr. koordinacija pri pripravi ZzI
  + vodenje posameznih aktivnosti projekta (našteti)

1. člen

(1) S podpisom sporazuma partnerji sporazuma potrjujejo, da so seznanjeni in se strinjajo z obveznostmi, ki za projekt izhajajo iz pogodbe**,** ki je bila sklenjena med skladom in upravičencem.

(2) Upravičenec bo z vsemi podatki ravnal skrbno in jih obravnaval kot zaupne podatke.

1. člen

(organizacijska struktura partnerstva in sprejemanje odločitev)

(1) Partnerji sporazuma se obvežejo sodelovati in kooperativno delovati na srečanjih konzorcijskih organov. V kolikor se sami ne udeležujejo srečanj lahko določijo pooblaščenca.

(2) Konzorcij sestavljajo sledeči organi: [VSTAVITE MOREBITNE ORGANE].

(3) Vsebinski vodja ali administrativno finančni vodja mora pripraviti zapisnik vsakega sestanka [NAZIV KONZORCIJSKEGA ORGANA] za uradno dokumentacijo. Osnutek mora posredovati partnerjem sporazuma v 7 delovnih dneh po sestanku. Zapisnik je sprejet v kolikor v 15 delovnih dneh po poslanem osnutku nobeden član ni ugovarjal zapisanemu.

1. člen

(priprava zahtevka za izplačilo)

(1) Partnerji sporazuma morajo oddati z navodili sklada predpisana dokazila za upravičene stroške in druge podatke, ki jih upravičenec, oziroma projektna pisarna potrebuje za posredovanje rednih poročil in zahtevkov za izplačilo XX dni pred rokom za oddajo poročil in zahtevkov za izplačilo, ki jih je določil sklad.

(2) V primeru, ko se nakazila izvedejo kasneje in pred oddajo zahtevkov za izplačilo se lahko dokazila odda tudi kasneje od predpisanega roka, a upravičenec ni zavezan k vključitvi tega stroška v ta zahtevek za izplačilo, če bi to pomenilo zamudo oddaje zahtevka za izplačilo.

1. člen

(vodenje prihodkov in odhodkov projekta)

(1) Vsak partner bo vodil ločen knjigovodski sistem ali ustrezno knjigovodsko evidenco za spremljanje prihodkov in odhodkov projekta posameznega partnerja ter določil … in sicer tako: [VNESITE POGOJE USKLAJENE MED PARTNERJI – npr. podoben naziv]. Stroški oziroma izdatki morajo biti evidentirani v poslovnih knjigah in davčnih listinah partnerja. Stroški morajo biti preverljivi, spremljati jih morajo originalna dokazila (originalne listine). Partner mora imeti jasen pregled in zapis vseh finančnih transakcij, ki vključujejo informacije, potrebne za pripravo zahtevkov za izplačilo. Plačila se morajo vpisovati po datumu in številčnem vrstnem redu.

(2) Vsak partner se bo na začetku projekta uskladil z lastno računovodsko službo oz. zunanjim izvajalcem računovodskih storitev o načinu vodenja knjigovodske evidence ter o pripravi dokazil v skladu z navodili sklada, oziroma razpisno dokumentacijo.

1. člen

(protikorupcijska klavzula)

V primeru (javnega) projektnega financiranja aktivnosti pravnim in fizičnim osebam zasebnega prava, se potreba po vnosu protikorupcijske klavzule upošteva kot v primeru, da gre za pravne osebe javnega sektorja. Pri sklepanju pogodb oziroma izdajanju naročilnic v sklopu izvajanja projekta v vrednosti nad 10.000,00 € se partnerji sporazuma obvezujejo dodati spodaj navedeno dikcijo:

*»Storitev se izvaja v skladu s protikorupcijsko klavzulo skladno s 14. členom Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo). V primeru, da se klavzula krši je pogodba/naročilnica nična.«*

1. člen

(uporaba materialne in intelektualne lastnine)

(1) Program usposabljanja in morebitni drugi produkti razviti v času izvajanja kompetenčnega centra pod razpisnimi pogoji so do zaključka projekta last vseh partnerjev sporazuma. Posamezne izboljšave (proces, storitev, izdelek) razvite za posamezno vključeno podjetje pa so last tega podjetja. [OSTALI MOREBITNI POGOJI].

(2) Celostna grafična podoba konzorcija je na voljo vsem partnerjem sporazuma v uporabo.

(3) V kolikor se bo izkazalo, da za znotraj konzorcija razviti in na osnovi kompetenčnega modela narejeni sistem usposabljanj obstoja ekonomski interes na trgu, ga bodo partnerji sporazuma tudi pričeli tržiti in njegove prihodke namenili delovanju Kompetenčnega centra (projektni pisarni) tudi vnaprej.

(4) Partner sporazuma, ki namerava objaviti izsledke povezane s svojim delovanjem konzorcija mora o svoji nameri obvestiti upravičenca in sklad.

1. člen

(varovanje podatkov)

(1) Partnerji sporazuma se zavezujejo k varovanju osebnih podatkov v skladu z Zakonom o varstvu osebnih podatkov in ostalo veljavno zakonodajo.

(2) Partnerji sporazuma se zavezujejo k varovanju poslovnih skrivnosti pridobljenih tekom izvajanja projekta v skladu z Zakonom o gospodarskih družbah in ostalo veljavno zakonodajo.

1. člen

(seznanjenost z obveznostmi)

(1) S podpisom sporazuma partnerji sporazuma potrjujejo, da so seznanjeni in se strinjajo z obveznostmi, ki za projekt izhajajo iz pogodbe o sofinanciranju,ki je bila sklenjena med skladom in upravičencem.

(2) Partnerji sporazuma se strinjajo, da za izvedbo v prijavi navedenih nalog po aktivnostih in načrtih vključevanja v usposabljanja ter za izvedbo nalog za katera so mu bila namenjena sredstva v finančnem načrtu partnerstva, kot sestavnemu delu pogodbe o sofinanciranju, odgovarja vsak partner sam. Prav tako za finančno pravilnost uporabe sredstev odgovarja vsak partner samostojno. V primeru, če pride do razdrtja pogodbe po nesporni krivdi enega od partnerjev, je ta dolžan dokazano finančno škodo nadomestiti ostalim partnerjem sporazuma.

1. člen

(neizpolnjevanje pogodbenih obveznosti)

(1) Šteje se, da partner ne izpolnjuje svojih obveznosti, če ne izpolnjuje v vlogi oz. v sporazumu določenih dolžnosti, se dvakrat v roku enega tedna ne odzove na pozive upravičenca k oddaji dokumentacije oz. podpisu aneksa k partnerskem sporazumu in v roku 30 dni ne odda zahtevane dokumentacije ali ne podpiše.

(2) V primeru neizpolnjevanja pogodbenih obveznosti je upravičenec dolžan o tem takoj poročati ostalim partnerjem ter skladu. Upravičenec v soglasju s partnerji ter po odobritvi predloga s strani sklada sprejme ustrezne ukrepe za odpravo vzroka za neizpolnjevanje pogodbenih obveznosti (npr. izločitev neodzivnega ali neaktivnega partnerja iz partnerstva)

(3) V primeru, da sklad ugotovi, da upravičenec ali partner ne izpolnjuje pogodbenih obveznosti, določi ukrepe kot odziv na neizpolnjevanje pogodbenih obveznosti (npr. izključitev neodzivnega partnerja iz partnerstva).

1. člen

(odstop od izvajanja projekta)

(1) Če partner predčasno odstopi od pogodbe na podlagi utemeljenih razlogov, izgubi pravico do nadaljnjega sofinanciranja aktivnosti po tej pogodbi, razen do sofinanciranja tistih upravičenih stroškov, ki so vezani na že izpeljane aktivnosti projekta. Med utemeljene razloge sodijo razlogi, nastali po sklenitvi pogodbe, ki niso rezultat dejanj upravičenca, so nepričakovani in jih upravičenec ni mogel preprečiti, odpraviti ali se jim izogniti. Upravičenec je v tem primeru dolžan nositi stroške, ki nastanejo zaradi odstopa od pogodbe.

(2) V primeru predčasnega odstopa partnerja od pogodbe brez utemeljenih razlogov upravičenec lahko od njega zahteva vračilo že prejetih sredstev skupaj z zakonitimi obrestmi, ki so obračunane od dneva nakazila do dneva vračila.

1. člen

(spremembe partnerstva)

(1) V primeru, da kateri izmed partnerjev izstopi iz partnerstva, lahko v partnerstvo vstopi nov partner, ki ga nasledi, če to bistveno ne vpliva na vsebino projekta. Nov partner mora izpolnjevati vse postavljene pogoje javnega razpisa in prevzame vse obveznosti, odgovornost ter pravice prejšnjega partnerja.

(2) V primeru, da izstop enega izmed partnerjev ne spremeni vsebine prijavljenega projekta in to ne bi vplivalo na izpolnjevanje pogojev javnega razpisa in merila za izbor vlog, lahko partnerstvo sklene aneks k sporazumu, iz katerega je izvzet navedeni partner in naveden nov partner.

(3) V primeru, da bi eden ali več partnerjev izstopilo iz partnerstva in bi to bistveno vplivalo na izpolnjevanje pogojev in merila za izbor vlog na javnem razpisu, se to lahko šteje za neutemeljen odstop od pogodbe. V primeru, da bi kateri izmed partnerjev želel izstopiti iz partnerstva, mora upravičenec o tem nemudoma obvestiti sklad.

(4) V partnerstvo se lahko vključi tudi dodatne partnerje, če izpolnjujejo pogoje javnega razpisa in bi njihova vključitev prispevala k uspešni izvedbi projekta in dosegi ciljev.

(5) Partnerja lahko iz partnerstva izključi tudi [KONZORCIJSKI ORGAN] v primeru hudih kršitev sporazuma.

(6) Določila tega člena se smiselno uporabijo tudi v primeru, če gre za izstop upravičenca (nosilnega partnerja).

1. člen

(sprememba sporazuma)

(1) Če partner ugotovi, da ne bo mogel izpolniti pogodbenih obveznosti in da bo prišlo do finančne, vsebinske oziroma časovne spremembe projekta, mora čim prej, najpozneje pa v 2 delovnih dneh od nastanka razloga za spremembo to pisno obrazložiti in utemeljiti upravičencu. Upravičenec mora to v roku 5 dni sporočiti skladu.

(2) Upravičenec lahko predlaga druge spremembe, ki so ključne za doseganje vsebinskih ciljev in rezultatov projekta, vključno z morebitno spremembo partnerstva.

(3) Upravičenec mora s partnerji sporazuma uskladiti predlog spremembe in pred vsako spremembo partnerskega sporazuma pridobiti soglasje s strani sklada.

1. člen

(reševanje sporov)

(1) Partnerji sporazuma se zavezujejo, da bodo morebitne spore in nesporazume, ki bi nastali v zvezi z izvajanjem tega sporazuma, reševali sporazumno. Če sporazum ni mogoč, je za reševanje spora pristojno sodišče v [VSTAVI KRAJ].

1. člen

(nakazilo sredstev)

Upravičenec mora s strani sklada nakazana sredstva v roku 5 delovnih dni prenakazati vsem partnerjem in dokazila o prenakazilu posredovati skladu.

1. člen

(končne določbe)

(1) Ta sporazumstopi v veljavo z dnem podpisa zadnjega izmed podpisnikov in velja najkasneje do zaključka projekta.

(2) Ta sporazum je sestavljen v [NAVEDITE ŠTEVILO] enakih izvodih, od katerih prejme vsak partner po en izvod, po en izvod pa prejmeta sklad in posredniško telo.

**Nosilni partner:**

|  |  |
| --- | --- |
| Ime in priimek: |  |
| Organizacija: |  |
| Funkcija: |  |
| Podpis: |  |
| Kraj in datum: |  |

**Partnerji sporazuma:**

|  |  |
| --- | --- |
| Ime in priimek: |  |
| Organizacija: |  |
| Funkcija: |  |
| Podpis: |  |
| Kraj in datum: |  |

### Priloga št. 3: Označba vloge

Z označbo vloge razumevamo pravilno opremo pisemske ovojnice, v kateri bo vlagatelj posredoval vlogo na javni razpis.

Opozorilo: Ne izrezujte tega teksta, ampak v skladu s temi navodili opremite ovojnico.

**NAVODILO ZA OPREMO PISEMSKE OVOJNICE**

*Levo zgoraj napišete svoj naziv in naslov kot sledi:*

Pošiljatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Polni naziv vlagatelja)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naslov vlagatelja)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(poštna številka in kraj)

|  |  |
| --- | --- |
| *Levo spodaj napišete naziv javnega razpisa, na katerega se prijavljate, kot sledi:*  NE ODPIRAJ, VLOGA  **NE ODPIRAJ, PONUDBA !**  OZNAKA PONUDBE  **OMIS.IT-4/2001-AKTRP/2**  » **NE ODPIRAJ – Vloga na JR KOC za lesarstvo** « | *Desno spodaj napišete naslov, kamor je potrebno vlogo poslati, kot sledi:*  Javni sklad Republike Slovenije  za razvoj kadrov in štipendije  Dunajska cesta 22  1000 Ljubljana |

1. Dostopno na spletni strani: <http://ec.europa.eu/growth/industry/innovation/facts-figures/innobarometer/index_en.htm> [↑](#footnote-ref-1)
2. Podjetje oblikuje načrt oz. vključi v poslovno strategijo cilj doseganje večje dodane vrednosti (na zaposlenega), za preboj v segment višjega cenovnega razreda z opredeljenimi načini, ... [↑](#footnote-ref-2)
3. Standardna klasifikacija dejavnosti 2008, V2 je dostopna na: <http://www.stat.si/klasje/tabela.aspx?cvn=5531> [↑](#footnote-ref-3)
4. V primeru, da podjetnik posameznik nima zaposlenih mora opravljati dejavnost kot redno aktivnost. [↑](#footnote-ref-4)
5. Za potrebe tega razpisa se upošteva kot zaposlena oseba tudi nosilec dejavnosti pri s.p. (če je to njegova edina podlaga za zavarovanje) in direktor enoosebne družbe z omejeno odgovornostjo s pogodbo o poslovodenju po zavarovalni podlagi 112, v kolikor je ta direktor hkrati tudi lastnik te družbe. [↑](#footnote-ref-5)